166. zk., 2019ko irailaren 3a, asteartea\nPDF (380 KB - 15 orri.)\nEuskal Autonomia Erkidegoan laguntzei eta dirulaguntzei buruzko arau hauek daude indarrean: Euskadiko Ogasun Nagusiaren Antolarauei buruzko testu bategina, EONALTB (azaroaren 11ko 1/1997 Legegintzako Dekretuak onartua), eta Dirulaguntzei buruzko azaroaren 17ko 38/2003 Lege Orokorra eta lege horren Araudia onartu duen uztailaren 21eko 887/2006 Errege Dekretua.\nLehendakariaren azaroaren 26ko 24/2016 Dekretuak Euskal Autonomia Erkidegoaren Administrazioko sailak sortu, ezabatu eta aldatu eta horien egitekoak eta jardun arloak finkatu zituen. Dekretu horren 14. artikuluak Kultura eta Hizkuntza Politika Sailari, besteak beste, honako hauen inguruko egitekoak izendatu zizkion: hizkuntza politika eta euskararen sustapena.\nBestalde, Kultura eta Hizkuntza Politika Sailaren egitura organikoa eta funtzionala ezartzen dituen apirilaren 11ko 82/2017 Dekretuak honako zeregin hau ezarri zion Hizkuntza Politikarako Sailburuordetzari bere 13.2 artikuluan (apirilaren 21eko EHAA, 76. zk.): Euskararen erabilera arautzeko azaroaren 24ko 10/1982 Oinarrizko Legea eta gainerako xedapen osagarriak egoki garatzen eta aplikatzen direla zaintzea, hargatik eragotzi gabe administrazioko beste organo batzuek horretarako berariaz izendatuta dauzkaten funtzioak.\nEnpresen eguneroko lanean euskara erabiltzea bezain garrantzitsua da (edo garrantzitsuagoa) bezeroarekiko harremanetan euskara erabiltzeko aukera bermatu eta sustatzea, kontsumitzaileek euskaraz jarduteko duten eskubidea aintzat hartuz.\nEra berean, emakumeek lan-esparruan duten egiturazko desberdintasuna, soldata arraila, sexuaren ziozko lan-jazarpen egoerak, bereizkeria horizontala eta bertikala eta lanaldi partziala, besteak beste, egiaztaturik, genero-ikuspegia modu eraginkorrean integratzea bermatuko da, Emakumeen eta gizonen berdintasunerako otsailaren 18ko 4/2005 Legean 3.4 artikuluan xedatzen den moduan. Hau da, emakumeen eta gizonen egoera, baldintza, jomuga eta beharrizan ezberdinak modu sistematikoan kontsideratuko da, eta, horretarako, politika eta ekintza guztietan, maila guztietan eta horien plangintza-, egikaritze- eta ebaluazio-fase guztietan, ezberdintasunak ezabatzeko eta berdintasuna sustatzeko xedea duten helburu eta jarduketa zehatzak txertatuko dira.\nAzkenik, Kultura eta Hizkuntza Politikako sailburuaren 2018ko urtarrilaren 31ko Aginduaren bidez, Sailaren 2018-2020 epealdiko dirulaguntzen Plan Estrategikoa onartu da, eta euskadi.eus atarian argitaratu da. Halaber, 2019ko maiatzaren 6an, Sailaren 2019. urteko plana onartu da. Bi plan horietan, LanHitz deialdia aurreikusita dago.\nDeialdi honen xedea da EAEko sektore pribatuan dauden lantokietan, 2019an euskararen erabilera eta presentzia areagotzeko dirulaguntzak arautzea eta iragartzea (LanHitz).\nLanHitz deialdirako aurreikusitako diru-baliabideak 1.850.000 euro dira.\nDiru-kopuru hori 2019ko kudeaketa-plana garatzeko eskabidea egin duten pertsona edo entitate guztien artean banatuko da, agindu honen 17. eta 18. artikuluetan jasotako puntuen eta mugen arabera.\n1.– Europar Batasuneko nazionalitatea edo helbide soziala edo Europako Esparru Ekonomikoari buruzko Akordioa sinatu duen edozein estatutakoa duten pertsona fisiko edo juridiko pribatu guztiak, baldin eta gaitasun juridiko osoa eta jarduteko gaitasun osoa badute eta indarreko legeriaren arabera eratuta badaude eta, edozein dela ere haien eraketa juridikoa, Euskal Autonomia Erkidegoan egoitza duten lantokien titularrak edo kudeatzaileak badira.\n2.– Deialdi honetatik kanpo geratuko direnak:\na) Administrazio publiko batek edo gehiagok jarritako kapitala denetara entitatearen kapital sozial osoaren erdia baino gehiago duten entitateak.\nb) Euskara-zerbitzuak eskaintzen dituzten entitateak: euskalduntzea, alfabetatzea, hizkuntza-kudeaketaren inguruko aholkularitza, itzulpenak, trebakuntza, besteak beste.\nc) EAEko unibertsitatez kanpoko ikastetxeak eta haien fundazioak.\nd) Krisialdian dauden enpresa ez finantzarioen salbamendurako eta berregituratzerako estatu-laguntzei buruzko Jarraibideetan xedatutakoaren arabera (AO, C 249, 2014-07-31koa), krisialdian dauden enpresak.\ne) Europar Batasunak dirulaguntza bat ilegal eta merkatu komunarekin bateraezin gisa deklaratu duen aurretiazko erabaki baten ondoren, berreskuratze-agindu baten zain dauden enpresak.\nf) Laguntza-deialdi honetan sarbiderik izan arren, kanpo geratuko dira Eusko Jaurlaritzaren Kultura eta Hizkuntza Politika Saileko Hizkuntza Politikarako Sailburuordetzak 2019an edo 2019rako beste bideren batetik diruz lagundutako jarduerak.\ng) Fundazio publikoak.\n4. artikulua.– Onuradun izateko betekizunak.\n1.– Eskatzaileak berrehun eta berrogeita hamar (250) langile baino gehiago baditu, berdintasun-plana egin eta aplikatu beharko du, Emakumeen eta gizonen berdintasun eragingarrirako martxoaren 22ko 3/2007 Lege Organikoak bere 45.2 artikuluan ezarritakoaren arabera.\n2.– EAEko Administrazio Orokorrak edo erakunde autonomiadunek ezaugarri bereko beste laguntza edo dirulaguntzaren batzuk eman izana dela-eta horiek itzultzeko edo zigortzeko prozesuren bat oraindik ere izapidetzen ari bada, prozesu hori amaitu egin beharko da onuradunei dirulaguntzak eman eta, kasua balitz, ordaindu ahal izateko. Halaber, itzulketa-prozedura horietatik eratorritako dirulaguntzak itzultzeko betebeharra bete ez dutenei ezin zaie dirulaguntzarik eman, ezta ordaindu ere.\n3.– Laguntza-deialdi honetara ezin izango dira aurkeztu zigor eta administrazioaren arloan dirulaguntza publikoak jasotzeko debekurik dutenak, ezta laguntzak jasotzeko ezgaitzen dituzten legezko debekuetan sartuta daudenak ere. Era berean, ezin izango da aurkeztu sexu arrazoiengatik diskriminaziorik egitearren zigortuta dagoen inor, Emakume eta gizonen berdintasunerako otsailaren 18ko 4/2005 Legeak xedatutakoaren arabera.\n4.– Eskatzaileek Eusko Jaurlaritzaren Ogasun eta Ekonomia Saileko Hirugarrenaren Erregistroan alta emanda izan beharko dute. Betekizun hau ezinbestekoa da baiezko ebazpena izanez gero ordainketak egiteko.\n5.– Halaber, eskatzaileari dirulaguntza esleitzeko eta ordaintzeko, eskatzaileak egunean egon beharko du zerga-zorren ordainketan eta Gizarte Segurantzarekikoan.\n6.– Eskatzailea pertsona fisikoa bada, Autonomoen Erregistroan edo dagokion elkargo profesionalean alta emanda egon behar du.\n7.– Onuradun izateko ezgaitzen duen debekurik ez izatea Dirulaguntzei buruzko Lege Orokorrak 13.2 artikuluan xedatutakoaren arabera.\nHizkuntza Ikerketa eta Koordinaziorako Zuzendaritzak kudeatuko ditu deialdi honetako dirulaguntzak.\n1.– Laguntza-deialdi honek 2019an burutuko diren egitasmoak baino ez ditu kontuan hartuko. Hori dela eta, deialdi honetara jotzen duten egitasmoak gauzatzearen ondorioz eskaini, eman edo gizarteratu beharreko jarduerak, zerbitzuak eta produktuak 2019ko abenduaren 31 baino lehen eskaini, eman edota gizarteratuko dira.\n2.– Laguntza-deialdi honetan parte hartu nahi duen orok Agindu hau EHAAn argitaratu eta hurrengo egunetik hasita hilabeteko epea izango du eskaera egiteko.\n7. artikulua.– Dirulaguntzen izapidetzea.\n1.– Pertsona edo entitate interesdunek bide elektronikoak erabili behar dituzte prozedurako izapide guztiak egiteko, kontsultatzeko eta eskatzeko, Administrazio Publikoen Administrazio Prozedura Erkidearen urriaren 1eko 39/2015 Legeak bere 14.2 artikuluan dioenari jarraituz.\nPertsona fisikoen kasuan aplikatuko zaie Bikain-Euskararen Kalitate Ziurtagiria arautzen duen ekainaren 5eko 162/2017 Dekretuak bere 13.1 artikuluan eta hirugarren xedapen gehigarrian ezarritakoa.\n2.– Eskabideak, erantzukizunpeko adierazpenak, justifikazioak eta bestelako ereduak modu elektronikoan izapidetzeko zehaztapenak euskadi.eus-eko:\nhttps://www.euskadi.eus/zerbitzuak/0096107 helbidean daude eskuragarri.\nEskaeraren ondorengo izapideak, honako gunearen bitartez egin beharko dira:\n8. artikulua.– Hizkuntza hautatzea.\nEskatzaileek nahi duten hizkuntza ofizialean aurkez ditzakete laguntza-eskabideak eta haiei lotutako dokumentazioa. Halaber, laguntza-eskaeraren ondoriozko jardunetan, eta prozedura osoan, eskatzaileak hautatutako hizkuntza erabiliko da, Euskararen erabilera normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluetan ezarri den bezala.\n1.– Dirulaguntzaren entitate/pertsona eskatzailea zerga-betebeharren eta Gizarte Segurantzaren ordainketan egunean dagoela behar bestetan egiaztatuko du automatikoki organo kudeatzaileak eskatzaileari baimenik eskatu gabe, Euskadiko Ogasun Nagusiaren Antolarauei buruzko Legearen testu bateginak ezarritakoari jarraituz, betiere, eskatzaileak organo instrukzio-egileari eskaeran ofizioz konprobatzeko baimena ukatzen ez badio. Azken kasu honetan, entitate edo pertsona eskatzaileak frogatu beharko du zerga-betebeharren eta Gizarte Segurantzaren ordainketan egunean dagoela, horretarako dagozkion dokumentuak aurkeztuta.\n2.– Euskadiko Ogasun Nagusiaren Antolarauei buruzko Legearen testu bategina betetze aldera, erantzukizunpeko adierazpenaren bidez, eskabide normalizatuan betekizun hauek egiaztatuko dira:\n– Administrazio publiko edo erakunde publiko nahiz pribaturen batetik, agindu honetan araututako dirulaguntzaren helburu bera duen laguntzarik jaso edota jasoko duen edo ez.\n– Entitatea itzultze- edo zehapen-prozedura batean sartuta dagoen edo ez. Halaber, itzulketa-prozedura batetik eratorritako dirulaguntzarik itzultzeko betebeharrik duen ala ez.\n– Pertsona edo entitate eskatzaileak ez duela dirulaguntzak edo laguntza publikoak jasotzea eragozten dion administrazio-zehapen edo zehapen penalik, ez eta laguntzak jasotzeko gaitasuna kentzen dion lege-debekurik ere, beren-beregi Emakumeen eta gizonen berdintasunerako otsailaren 18ko 4/2005 Legearen azken xedapenetako seigarrenaren arabera sexu-diskriminazioa egin izanagatiko lege-debekuen eraginpean.\n– Entitate edo pertsona eskatzaileak ez duela onuradun izateko ezgaitzen duen debekurik ez izatea Dirulaguntzei buruzko Lege Orokorrak 13.2 artikuluan xedatutakoaren arabera.\n3.– Erregistratuta egon ezean, edo Eusko Jaurlaritzaren Ogasun eta Ekonomia Saileko Hirugarrenaren Erregistroan dauden banku-datuak aldatu nahi izanez gero, hirugarrenaren datuen alta-inprimakia aurkeztu beharko du. Inprimaki hori euskadi.eus-en dago (http://www.ogasun.ejgv.euskadi.eus/r51-341/eu/contenidos/autorizacion/alta_terceros/eu_7999/hirugarrenaren_alta.html).\n10. artikulua.– Eskabidearekin batera aurkeztu beharreko dokumentazioa: pertsona edo entitate eskatzailearen ingurukoa.\n1.– Eskatzaileak berrehun eta berrogeita hamar (250) langile baino gehiago baditu 4. artikuluan aipatutako berdintasun-plana aurkeztu beharko du.\nTamaina horretatik beherako erakundeek honako hauek aurkeztu ahalko dituzte, izanez gero: entitatearen berdintasun-plana, kontziliazio-neurriak, lanean sexu-jazarpena eta sexuan oinarritutako jazarpena prebenitzeko neurriak edota amatasuna eta norberaren familiako eta laneko bizitza uztartzea babesteko baimenak eta onurak.\n2.– Eskatzailea pertsona fisikoa izanez gero, Administrazioak ofizioz kontsultatuko ditu dokumentu hauek, pertsona fisikoak berariaz horretarako baimena ukatu ezean:\nEskatzaileak aukera du berariazko baimena emateko gainontzeko datu eta dokumentazioa laguntza kudeatzen duen organoak lortu edo egiaztatu dezan, administrazio publikoei dagozkien egiaztatze-, kontrol- eta ikuskatze-eskumenak aparte utzi gabe.\n3.– Eskatzailea pertsona juridiko pribatua izanez gero:\nEntitate bakoitza legez eratuta dagoela egiaztatzen duen agiria.\n4.– Artikulu honen 1., 2. eta 3. apartatuetan aipatutako dokumentazioa Administrazioan aurkeztu izan bada eta eskaera egitean indarrean badago, eskabide-orrian dokumentazioaren ordezko adierazpena markatu ahal da eta noiz eta non aurkeztu zen dokumentazioa adierazi.\n5.– Administrazio honetako erregistroetan dauden fundazioak, elkarteak edo kooperatibak badira, ofizioz konprobatuko du Hizkuntza Ikerketa eta Koordinaziorako Zuzendaritzak eta nahikoa izango da Eskabide-orrian hau adieraztea.\n11. artikulua.– Aurkeztutako eskabidean eginiko akatsen zuzenketa.\nIkusten bada eskabidea onartzeko eskatzen den dokumentazioan zerbait falta dela edo forma-akatsak daudela, edo balorazioa egiteko aurkeztu diren dokumentuetan akatsak daudela, hamar eguneko epea emango zaio interesdunari akatsa zuzentzeko edo aurkeztu beharreko agiriak aurkezteko. Era berean, ohartarazi egingo zaio epe hori igaro eta zuzenketarik egin ez bada, eskabidean atzera egin duela ulertuko dela, aurrez jakinaraziko zaion ebazpen baten bidez, edo dagokion izapidea egiteko eskubidea galduko duela.\nEskatzaileren batek aurrez aurre aurkezten badu eskaera, aurkezpen elektronikoaren bitartez zuzen dezala eskatuko zaio. Ondorio horietarako, zuzenketa hori egin den eguna joko da eskaeraren aurkezpen datatzat.\n12. artikulua.– Deialdira bil daitezkeen jarduerak.\nEAEn lantokiak dituzten pertsona edo entitate pribatuen urteko kudeaketa-plana.\nKudeaketa-plana garatzeko ekintzek 2019ko urtarrilaren 1etik urte bereko abenduaren 31ra bitartean egindakoak izan behar dute.\n13. artikulua.– Dirulaguntza-gai diren jarduerek bete beharreko gutxienekoak.\n1.– Eskatzaile guztiek Erreferentzia Marko Estandarrari jarraiki (EME, aurrerantzean) osatutako urteko kudeaketa-plana aurkeztu beharko dute, «Hizketa» izeneko aplikazioa behar bezala betez.\nEMEri buruzko zehaztapenak honako helbide honetan aurki daitezke:\nHizketari buruzko zehaztapenak honako helbide honetan:\n2.– EMEren 3. mailako osagai guztien hizkuntza-egoera eta urteko planerako helburuak zehaztu beharko dituzte («Hizketa» izeneko aplikazioa).\n3.– Plan guztiek EMEren lehen mailako 6. elementua (kudeaketa-sistema) eta beste bi elementu jorratu behar dituzte, gutxienez. Horretarako, batetik, aurreikusten duten aurrerapena adierazi beharko dute («Hizketa» izeneko aplikazioaren Plan Estrategikoaren atalean) eta, bestetik, aurrerapen hori lortzeko, ekintzak zehaztuko dituzte Kudeaketa-planaren atalean.\n4.– Halaber, euskara-koordinatzailea edota euskara-batzordea izan behar dute.\n5.– Entitate eskatzailearen aginte exekutibo gorena duen organoak onartu behar du urteko kudeaketa-plana eta horren inguruko informazioa eskaeran horretarako dagoen atalean jasoko da.\n14. artikulua.– Dirulaguntzak jasotzeko baldintzak.\n1.– Proiektuaren auto-finantzazioak gutxienez % 40koa izan behar du.\n2.– Eskatzaileak 12. artikuluan zehaztutakoaren arabera aurkeztu behar ditu bere jarduerak.\n3.– Eskatzaileak adierazle-sistema era egokian aurkeztu beharko du: Hizkuntza Ikerketa eta Koordinaziorako Zuzendaritzak finkatutako adierazle-sorta («Adierazle-sorta» izeneko formularioa) ahalik eta zehatzen beteta eta datuak beti sexuaren arabera emanda. Egindako neurketaren emaitzak 2018ko azken hiru hilabeteetakoak edo 2019koak izan beharko dira.\nEntitateak dokumentazioan Emakume eta gizonen berdintasunerako otsailaren 18ko 4/2005 Legean xedatutakoari jarraituz, ez du hizkera sexistarik erabiliko eta, gizonen eta emakumeen rolei dagokienez, ez du erabilera estereotipaturik egingo. Gainera, informazio guztia sexu-aldagaia kontuan harturik jaso eta eman beharko du.\n1.– Aurkeztu beharreko dokumentazioa:\na) Jardueraren diru-sarreren eta gastuen aurrekontu zehatza eta xehatua (eskabide-orrian bertan).\nb) Hizketa izeneko aplikazioa era egokian beteta. Bertan ondorengo hauek jaso beharko dira:\nLehenengoa.– Plan Estrategikoari dagokion atalean, erakundearen Hizkuntza-egoera eta 2019rako helburuak.\nBigarrena.– Kudeaketa-planari dagokionean, planean aurrerapena lortzeko aurreikusitako ekintzen inguruko informazioa.\nUrte bakarrerako plana jasoko da aplikazioan, kasu honetan 2019koari dagokiona.\n«Hizketa» aplikazioan sarbidea izateko, erabiltzaile berriek, erakunde edo aplikazioa elikatuko duen erabiltzaile (erakundeko langilea izan edo ez) aldez aurretik Hizkuntza Ikerketa eta Koordinaziorako Zuzendaritzarekin harremanetan jarri behar dute Hizketa aplikazioan alta emateko.\nErabiltzaile berriek alta emateko dagokion fitxak (entitate fitxa/erabiltzaile fitxa) bete beharko ditu. Fitxa horiek LanHitz web gunean eskuratu ahal izango dira. Erakundearen edota erabiltzailearen fitxak bete ondoren, helbide honetara bidali beharko dira: lanhitz@euskadi.eus\nErabiltzaile-alta eta aldaketa guztiak (bajak barne) Hizkuntza Ikerketa eta Koordinaziorako Zuzendaritzari jakinaraziko zaizkio aipatutako fitxen bidez.\nAplikazioan sartzeko ezinbestekoa da ziurtagiri digitala izatea. Gai hauen inguruko informazio guztia LanHitz web gunean dago (http://www.euskadi.eus/zer-da-lanhitz/web01-a2lanhit/eu/).\nc) Adierazle-sorta izeneko formularioa era egokian beteta.\nd) 12 urtetik gora HPSren laguntza jaso dutenek, Hizkuntza trebakuntza orokorra kontzepturako eskatutzen badute, euskara ikasten duten langileek lanean euskara erabiltzen has daitezen entitateak ezarrita dituen irizpideak jasotzen dituen dokumentua aurkeztu beharko dute.\n2.– Baloratzeko aurkez daitekeen dokumentazioa (aukerakoa):\na) Entitateak indarrean hainbat urterako daukan Euskararen Plan Estrategikoa jasotzen duen dokumentua.\nb) Entitatearen hizkuntza-politika edota hizkuntza-irizpideak jasotzen duen dokumentua.\nc) Euskara ikasten duten langileak lanean euskara erabiltzen has daitezen entitateak ezarrita dituen irizpideak jasotzen dituen dokumentua.\nd) Euskara dakiten langileek berariazko trebakuntza euskaraz jaso dezaten entitateak ezarrita dituen irizpideak jasotzen dituen dokumentua.\ne) Entitatearen LanHitz deialdirako lehenengo eskaera bada, 2019rako egindako diagnostikoa eta Euskararen Plana Estrategikoaren diseinua jasotzen duen dokumentua.\n1.– Balorazio batzordea osatzeari dagokionez, Emakume eta gizonen berdintasunerako otsailaren 18ko 4/2005 Legeak 3.7 artikuluan dioena kontuan hartuko da, eta kideetako batek, gutxienez, berdintasunari buruzko prestakuntza izango du.\n2.– 2019ko deialdian onartutako eskabideak baloratzeko, hurrengo kideek osatutako balorazio-batzordea eratuko da:\na) Josune Zabala Alberdi andrea, Hizkuntza Ikerketa eta Koordinaziorako zuzendaria, batzordearen buru izango dena.\nb) Estibaliz Alkorta Barragan andrea, Euskara Sustatzeko zuzendaria edo haren ordezkoa, Joseba Lozano Santos, Herri Administrazioetan Hizkuntza Normalizatzeko zuzendaria.\nc) Edurne Pérez de San Román Ruiz de Munain andrea, Hizkuntza Ikerketa eta Koordinaziorako Zuzendaritzako Euskara-planak Sustatzeko arduraduna, edo haren ordezkoa, Ane Crespo Calvo andrea, Hizkuntza Ikerketa eta Koordinaziorako Zuzendaritzako EBPNren jarraipenerako arduraduna.\nd) Alberto Telleria Zabala jauna, Hizkuntza Ikerketa eta Koordinaziorako Zuzendaritzako teknikaria, edo haren ordezkoa, Ander Alonso Lopez jauna, Hizkuntza Ikerketa eta Koordinaziorako Zuzendaritzako teknikaria. Teknikari horrek idazkari-lanak egingo ditu.\n3.– Balorazio-batzorde honek, agindu honen 17. eta 18. artikuluetan ezarritako dirulaguntzak emateko eta zenbatekoa finkatzeko irizpideak kontuan izanik, baloratu ondoren, Hizkuntza Politikarako sailburuordeari ebazpen-proposamena aurkeztuko dio.\n4.– Balorazio Batzordeko kideek parte ez hartzea erabaki dezakete edo errefusatuak izan daitezke, 40/2015 Legearen 23. eta 24. artikuluetan ezarritako moduan.\n17. artikulua.– Dirulaguntza ebazteko prozedura eta balorazio-irizpideak.\n2.– Agindu honen 18.5 artikuluak zehaztutako gastuak eta mugak aplikatuta, aurkeztutako aurrekontuaren arazketa egingo da eta onartutako aurrekontua finkatuko da.\nProiektu bakoitzari dagokion dirulaguntzaren zenbatekoa kalkulatzeko, eskatutako kopuruaren arazketa egingo da, 18. artikuluak zehaztutako mugak aplikatuta. Proiektu bakoitzak lortutako puntuazioa ehuneko bihurtuko da (adib.: 50 puntu = % 50) eta ehuneko hori aplikatuko zaio eskaera araztu ondoren geratzen den kopuruari.\nNolanahi ere, hasierako kalkuluen emaitzen kopurua deialdiaren diru-zuzkidura baino handiagoa bada, entitateek jaso beharreko dirulaguntza kopurua hainbanatu egingo da, proportzioan, deialdiaren aurrekontu baliabideetara egokitzeko.\n3.– Egitasmoen balorazioari dagokionez: esleipen-prozedurari ekin aurretik, baldintzak betetzen dituzten egitasmoak baloratuko dira, artikulu honen 5. puntuan finkatutako irizpideen arabera.\n4.– Berrogei puntutik beherako egitasmoek ez dute dirulaguntzarik jasoko.\n5.– 2019ko kudeaketa-plana baloratzeko oinarrizko irizpideak:\na) Egindako diagnostikotik aukeratutako helburuetara zein planteatutako aurrerapen-mailara iristeko kudeaketa-planaren egokitasuna eta bideragarritasuna: 10 (hamar) puntu, gehienez.\nb) Euskara planaren sendotasuna erakusten duten dokumentuak: 15 (hamabost) puntu, gehienez.\n1.– Indarrean dagoen entitatearen hainbat urtetarako euskararen Plan Estrategikoa jasotzen duen dokumentua. 4 (lau) puntu, gehienez.\n2.– Entitatearen Hizkuntza-Politika edota Hizkuntza-irizpideak jasotzen duen dokumentua. 4 (lau) puntu, gehienez.\n3.– Euskara ikasten duten langileak lanean euskara erabiltzen has daitezen entitateak ezarrita dituen irizpideak jasotzen dituen dokumentua. 3 (hiru) puntu, gehienez.\n4.– Euskara dakiten langileek berariazko trebakuntza euskaraz jaso dezaten entitateak ezarrita dituen irizpideak jasotzen dituen dokumentua. 4 (lau) puntu, gehienez.\nc) Euskara-planak zuzenean eragindako langile-kopurua: 15 (hamabost) puntu, gehienez.\n1.– Zuzenean eragindako langileen % guztirakoa (7 puntura arte).\n2.– Trebakuntzan dabiltzanak % guztirakoa (2 puntura arte).\n3.– Berariazkoan dabiltzanak % guztirakoa (2 puntura arte).\n4.– Azpibatzorde eta lantaldeetan dabiltzanak % guztirakoa (2 puntura arte).\n5.– Planaren komunikazioak eragindakoak % guztirakoa (2 puntura arte).\nd) Urteko plana burutzera bideratutako diru-baliabideen egokitasuna: 15 (hamabost) puntu, gehienez.\nPertsona edo entitate eskatzaileak, bere izaeragatik, dagokion sektorearen ezaugarriengatik (industria/zerbitzua) eta finkatuta dauzkan hizkuntza-politika eta hizkuntza-irizpideak kontuan izanda, abiapuntutik finkatutako helburuetara iristeko aurreikusi dituen giza- eta diru-baliabideen egokitasuna.\ne) EMEren lehen mailako 1. elementuan (Erakundearen irudia) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nf) EMEren lehen mailako 2. elementuan (Bezeroekiko (pertsona fisikoak) eta herritarrekiko harremanak)) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\ng) EMEren lehen mailako 3. elementuan (Barne-komunikazioa eta lan-tresnak)) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nh) EMEren lehen mailako 4. elementuan (Pertsonen kudeaketa)) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\ni) EMEren lehen mailako 5. elementuan (Kanpo-harremanak)) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nj) EMEren lehen mailako 6. elementuan (Kudeaketa-sistema)) euskararen erabilera, presentzia eta kudeaketa areagotzeko aurreikusitako neurriak eta ekintzak: 5 (bost) puntu, gehienez.\nk) Bikain ziurtagiria aurreko 3 (hiru) urteetan eskuratuta edukitzea: 10 (hamar) puntu, gehienez. Egiaztatutako azkena hartuko da kontuan.\nk.1) Entitate osorako Oinarrizkoa: 6 (sei) puntu.\nk.2) Entitate osorako Ertaina: 8 (zortzi) puntu.\nk.3) Entitate osorako Goi-maila: 10 (hamar) puntu.\nk.4) Entitate osorako izan ezean: 4 (lau) puntu.\nl) Euskal Autonomia Erkidegoan Emakumeen eta Gizonen Berdintasunerako Lankidetza Erakundearen aitorpena indarrean duen entitatea izatea. Aitorpen hori otsailaren 11ko 11/2014 Dekretuak arautzen du. 3 (hiru) puntu.\nm) Entitateak berdintasun-plana, edota kontziliazio-neurriak, edota lanean sexu-jazarpena eta sexuan oinarritutako jazarpena prebenitzeko neurriak, edota amatasuna eta norberaren, familiako eta laneko bizitza uztartzea babesteko baimenak eta onurak edukitzea. 2 (bi) puntu.\n18. artikulua.– Dirulaguntzen mugak.\n1.– Esleitu beharreko dirulaguntza ez da eskatutako diru-kopurua baino handiagoa izango. Hizkuntza Politikarako Sailburuordetzak pertsona edo entitate eskatzailearen proposamena bertan behera utziko du 40 (berrogei) puntu baino gutxiago jasotzen dituzten jardueren kasuan, edota balorazio-batzordeak esleipen-proposamena prestatu ondoren, pertsona edo entitate jakin bati esleitu behar zaion diru-kopurua guztira mila (1.000) euro baino gutxiagokoa balitz.\n2.– Edozein modutan ere, 17.2 artikuluan jasotzen den aurrekontu araztuaren gaineko % 60ko dirulaguntza esleitu ahal izango da, gehienez ere.\n3.– Halaber, euskara-planak kudeatzeko HPS-ren dirulaguntza 12 urtetik gora jaso duen pertsona edo entitate bakoitzak gehienez ere 25.000 euro jaso ahal izango ditu, eta gainontzekoek, 35.000 euro.\n4.– Agindu honetako dirulaguntzak bateragarriak dira beste edozein erakunde publikok nahiz pribatuk helburu bertsurako eman ditzakeenekin, baldin eta agindu honetako mugak errespetatzen badira eta eskatzaileak aurkeztutako aurrekontuan gain-finantzaketarik gertatzen ez bada. Laguntza-mugak gainditu edota gain-finantzaketarik gertatuz gero, dirulaguntzaren kopurua murriztu egingo da, diruz lagundutako jardueraren kostu osoari gehienez dagokion dirulaguntzara arte.\n5.– Ondokoak dira kontuan hartuko diren gastuak eta mugak:\nDirulaguntza honetako gastuak eta mugak finkatzeko, Diruz lagundu daitezkeen gastuak finkatzen dituen azaroaren 17ko 38/2003 Legearen 31. artikulua hartu da kontuan.\na) Itzulpenetarako, gehienez ere, gastu osoaren % 50 hartuko da kontuan, betiere, 12.000 euroko gastua baino gehiago ez bada. Kontuan hartuko den tarifa Eusko Jaurlaritzako Itzultzaile Zerbitzu Ofizialak gaztelaniatik euskarara itzultzeko testu errazetan edo estandarretan aplikatzen duena izango da, 0,0823 euro hitzeko.\nEuskara-planak kudeatzeko HPS-ren dirulaguntza 12 urtetik gora jaso duten eskatzaileek softwarearen itzulpenetarako bakarrik jaso ahalko dute itzulpen-gastua aurrekontuan eta zehaztu beharko dute zein aplikaziotarako eskatzen duten (eskabide-orrian).\nb) Batzarretako aldibereko itzulpen-zerbitzua. Gehienez ere 2.000 euro arteko gastua hartuko da kontuan.\nc) Langile elebidunen lanari lotutako hizkuntza-trebakuntza orokorra, baldin eta HABEk diruz lagundu ez badu. Kalkuluak egiteko erabiliko den erreferentzia: 5,21 euro ikasle/orduko.\nEuskara-planak kudeatzeko HPS-ren dirulaguntza 12 urtetik gora jaso duten eskatzaileek, beti ere erabilerarekin lotzeko plan pertsonalizatua egiten bazaie ikasleei (hala bada, markatu eskabidean, izena adierazi proiektuari buruzko dokumentazioaren atalean eta erantsi dokumentua).\nd) Langileentzako prestakuntza-ikastaroa euskaraz.\ne) Softwarea. Kontzeptu honetan, gehienez ere, 15.000 euroko gastua hartuko da kontuan. Euskarazko softwarearen sorkuntza, programa, aplikazio edo software baten iturburu kodea euskaratzea, produktua euskaraz itzultzea lagunduko dira diruz. Hemendik kanpo geratzen dira webguneak euskaraz sortzea edo elikatzea, edo sortuta dauden aplikazioen bitartez euskarazko informazioaren bidaltze soila, aplikazioa bera euskaratu gabe.\nTerminologia zein hizkuntza egokitzapen soila denean, honi dagokion diru-zuzkidura itzulpenen atalean sartu beharko da, derrigorrean. Edozein eratara, entitateek softwaregintzan egin dituzten lanen merkatuko kostu estimatua zein izan litekeen jakiteko, Hizkuntza Politikarako Sailburuordetzak era horretako lanetan eskarmentua duten aholkularitzekin jarduteko aukera izango du, baldin eta beharrezkotzat joko balu.\nf) Plangintzaren jarraipena, ebaluazioa, inplementazioa eta egokitzapena. Honetan hiru azpi-kontzeptu hauek hartuko dira aintzat:\n1.– Euskara Batzordearen jarduera; hots, batzorde horretako kideen lan-bileren orduak.\n2.– Euskara-koordinatzailearen dedikazioa; bere lan-jardunaren barruan zeregin horri eskainitako denbora (ehunekotan) eta horren kostua.\n3.– Pertsona edo entitate eskatzaileak kanpo aholkularitza-zerbitzua kontratatua baldin badu, planaren jarraipenari eta ebaluazioari dagokien gastua, muga hauekin:\n– Lehenengoz aurkezten direnek, gastu horretaz gain, aurten diagnostikoa eta diseinua egin badituzte, dagokion txostena aurkeztuta, 8.000 euroko muga.\n– Euskara-planak kudeatzeko HPS-ren dirulaguntza behin edo 12 urtera arte jaso dutenek, 5.000 euroko muga.\n– Euskara-planak kudeatzeko HPS-ren dirulaguntza 12 urtetik gora jaso dutenek, 2.000 euroko muga.\ng) Ez da aintzat hartuko Bikain Euskararen Kalitate Ziurtagiria edo bestelako euskararen kalitate-ziurtagiririk eskuratzeari edota eskuratzeko aurrelanari lotutako gasturik.\n1.– Balorazio-batzordearen proposamena ikusita, Hizkuntza Politikarako sailburuordeak agindu honek arautzen dituen dirulaguntzak esleitzeko ebazpena emango du. Ebazpena sei hilabeteko epean jakinaraziko zaie interesdunei, agindu hau Euskal Herriko Agintaritzaren Aldizkarian argitaratu eta biharamunetik hasita.\n2.– Hala ere, ebazpen hori Euskal Herriko Agintaritzaren Aldizkarian argitaratuko da herritar orok jakin dezan eta dagozkion ondorioak izan ditzan.\n3.– Sei hilabeteko epea amaitu eta interesdunak inolako jakinarazpenik jaso ez badu, eskabidea gaitzetsitzat joko da, Administrazio Publikoen Administrazio Prozedura Erkidearen urriaren 1eko 39/2015 Legearen 25.1 artikuluan ezarritako ondorioetarako.\n4.– Laguntza-eskatzaileren bat hartutako ebazpenarekin ados ez badago eta gora jo nahi badu, ebazpena jakinarazi eta hurrengo egunean hasi eta hilabeteko epean Kultura eta Hizkuntza Politikako sailburuari gora jotzeko errekurtsoa aurkezteko aukera izango du. EHAAn argitaratzen den eguna hartuko da jakinarazpen-datatzat.\n20. artikulua.– Dirulaguntzaren onarpena.\nDirulaguntza esleitu zaiola adieraziz bidalitako jakinarazpena jaso eta hamar (10) eguneko epean dirulaguntzaren eskatzaileak berariaz eta idatziz uko egin ezean, dirulaguntza onartutzat emango da.\n21. artikulua.– Dirulaguntzaren ordainketa.\nEsleitutako dirulaguntzen ordainketak bi zatitan egingo dira:\na) Lehenengo ordainketan dirulaguntza osoaren ehuneko hirurogeita bost (% 65) ordainduko da, dirulaguntza onartutzat ematen den egunean hasi eta bi (2) hilabeteko epean.\nb) Bigarren ordainketan, hala badagokio, gainerako ehuneko hogeita hamabost (% 35) ordainduko da, dirulaguntza justifikatzeko agiri guztiak jaso eta ontzat eman ondoren, hilabeteko epean. Bigarren ordainketa 2020ko aurrekontuen kontura egingo da.\n22. artikulua.– Dirulaguntzaren justifikazioa.\n1.– Justifikaziorako dirulaguntza publikoei buruzko justifikazioa arautzen duen 38/2003 Legearen 30. artikuluak ezarritakoa hartuko da kontuan.\n2.– Dirulaguntzaren zenbatekoa edozein delarik ere, dirulaguntzaren onuradun orok diruz lagundutako egitasmoaren gauzatzea justifikatu behar du ezinbestean Hizkuntza Ikerketa eta Koordinaziorako Zuzendaritzaren aurrean.\n3.– Dirulaguntza zuritzeko, gastuak 2019ko urtarrilaren 1a eta 2019ko abenduaren 31 bitartekoak izango dira, eta gastu horiei dagozkien ordainketa-agiriak 2019ko urtarrilaren 1etik aurrerakoak eta justifikazioa egiteko epea amaitu baino lehenagokoak.\n4.– Dirulaguntzaren justifikagiriak aurkezteko azken eguna 2020ko martxoaren 31 izango da.\n5.– Justifikatzeko era:\nJustifikagiriak bitarteko elektronikoak erabiliz aurkeztu beharko dira:\nhttp://www.euskadi.eus/nirekarpeta helbidean sartuta\n23. artikulua.– Dirulaguntza justifikatzeko aurkeztu beharreko dokumentazioa.\n1.– Diruz lagundutako jardueren behin betiko balantze ekonomikoa, 2019ko diru-sarrerak eta -irteerak «Emandako dirulaguntza justifikatzeko inprimakia» izeneko formularioaren arabera zehaztuz eta erakunde publiko nahiz pribatuetatik jasotako beste dirulaguntzak eta Kultura eta Hizkuntza Politika Sailak esleitutakoa ere adierazita. Pertsona edo entitate onuradunak Kultura eta Hizkuntza Politika Sailak emandakoaz gain beste dirulaguntzarik jaso ez badu, horren adierazpena egingo du «Emandako dirulaguntza justifikatzeko inprimakia» formularioan bertan.\n2.– Justifikazioa justifikazio-kontu erraztuaren arabera egin beharko da. Justifikazio-kontu erraztuak, erantzukizunpeko adierazpenaren izaera izango duenak, honako hauek jaso beharko ditu («Justifikazio-kontu erraztua» deituriko formularioa):\n2.a) Agindu honen 25. artikuluak ezarritako betebeharrak betetzeari buruzko aitorpena.\n2.b) Diruz lagundutako egitasmoari dagokion gastuen zerrenda sailkatua, hartzekodunaren eta dokumentuaren identifikazioa, jaulkipen-data, guztirako zenbatekoa eta egotzitako gastua biltzen dituena, «Emandako dirulaguntza justifikatzeko inprimakian» finkaturiko kontzeptu nagusien arabera sailkatuta. Langile-gastuak zuritzeko ez dira onartuko berariaz egindako ziurtagiriak.\n3.– 2019ko kudeaketa-plana garatzeko dirulaguntza jaso duten pertsonek edo entitateek honako hauek erantsi behar dituzte:\na) Hizketa aplikazioa behar bezala beteta. Bertan, Euskararen Plan Estrategikoaren atalean amaierako egoera bete behar da eta, Kudeaketa-planaren atalean, ekintzaren amaierako egoera ekintza bakoitzean.\nb) Itzuli edo egokitutako testuen ale bana eta jatorrizkoen ale bana euskarri informatikoan (15 MB-tik gorako artxiboak helbide honetara bidaliko dira fitxategiak partekatzeko tresna/Web zerbitzu baten bidez: lanhitz@euskadi.eus) eta horren zerrenda («Exceleko formularioa»). Hala eskatuz gero, Agiri-ereduak, glosategi eta terminologia-lanez gain, diruz lagundutako prestakuntza eta trebakuntza-material kurrikularra ere Hizkuntza Politikarako Sailburuordetzaren esku jarri behar da euskarri informatikoan.\nc) Hizkuntza-trebakuntza orokorraren eta euskaraz egin diren laneko berariazko prestakuntza-ikastaroen zerrenda, iraupena eta bakoitzean parte hartutako ikasleen kopurua, sexuaren arabera berezita («Exceleko formularioa»).\nEntitateak dokumentazioan Emakume eta gizonen berdintasunari buruzko otsailaren 18ko 4/2005 Legean xedatutakoari jarraituz, ez du hizkera sexistarik erabiliko, eta, gizonen eta emakumeen rolei dagokienez, ez du erabilera estereotipaturik egingo. Gainera, informazio guztia sexu-aldagaia kontuan harturik jaso eta eman beharko du.\nd) Hala dagokionean, Euskara-batzordearen bileren akten kopia aurkeztu behar da euskarri informatikoan (15 MB-tik gorako artxiboak helbide honetara bidaliko dira fitxategiak partekatzeko tresna/Web zerbitzu baten bidez: lanhitz@euskadi.eus), besteak beste, honako hauek zehaztuz: data, partaideak (sexuaren arabera berezita), iraupena eta jorratutako gaiak.\n4.– Dirulaguntza jaso duten pertsonek edo entitateek % 100ean justifikatu behar dute 17.2 artikuluan jasotako aurrekontu onartua.\n5.– Justifikazio-kontu erraztuaren arabera egiten bada ere, Hizkuntza Ikerketa eta Koordinaziorako Zuzendaritzak ausazko laginketa sinplea izeneko laginketa-teknika aplikatuko du frogagiriok egiaztatzerakoan, dirulaguntza egoki aplikatzeari buruzko zentzuzko ebidentziak lortu ahal izateko. Eta, horrela eginez gero, organo emaileak eskatu ahalko dio onuradunari bidaltzeko bai laginketan aukeratutako gastu-inbertsioen egiaztagiriak, bai eta haiek ordaindu izanaren egiaztagiriak ere.\n6.– Justifikazio garaian, anomalia edo irregulartasunen bat ikusiz gero, agindu honen 24. eta 26. artikuluetan finkatutakoari ekingo zaio zuzenean.\nDirulaguntza emateko kontuan hartu diren inguruabarretako bat aldatzen bada, dirulaguntza eman duen ebazpena ere aldatu ahal izango da, betiere dirulaguntzaren helburua bete bada. Hori dela eta, onartutako aurrekontuaren eta justifikatutako gastuaren arteko desbiazioa % 5era artekoa bada, ez da ebazpena aldatuko. Desbiazio hori % 5etik % 25era artekoa bada, Hizkuntza Politikarako sailburuordeak bidezko likidazio-ebazpena emango du, eta, ebazpen horretan, emandako dirulaguntzaren zenbatekoa berregokitu egingo da, onartutako aurrekontuarekiko desbiazioaren proportzio berean. Hortik gorako desbiaziorik ez da onartuko eta ebazpena bertan behera utziko da.\nAgindu honetan arautzen diren dirulaguntzen pertsona edo entitate onuradunek Euskadiko Ogasun Nagusiaren Antolarauei buruzko Legearen testu bateginaren 52.2 artikuluan finkaturiko betebeharrez gain, honako betebehar hauek ere izango dituzte:\na) Dirulaguntza-eskabidean zehaztutako helburu zehatzerako erabili beharko dute.\nb) Dirulaguntza-eskabidean aurrikusitako ekintzetarako erabili beharko dute.\nc) Eskabidean aurreikusitako egitasmoa bere osotasunean gauzatu beharko dute urtean bertan.\nd) Eusko Jaurlaritzak deialdi honen bidez diruz lagundutako edozein egitasmoren betetze-mailaren jarraipena egin ahal izango du, eta horretarako egokien irizten dituen neurriak hartuko ditu. Dirulaguntzaren onuradunak behar beste erraztasun emango dizkio Eusko Jaurlaritzari, honek jarraipen hori egin ahal izan dezan.\ne) Kontrol Ekonomikorako Bulegoak eta Herri Kontuen Euskal Epaitegiak laguntzen xedearen fiskalizazio-funtzioak betetze aldera eskatutako informazio guztia eman beharko dute.\nf) Hizkuntzaren kalitatea bermatzea guztiz garrantzizkotzat jotzen denez gero, Euskaltzaindiak emandako arau eta gomendioak aintzakotzat hartu eta beteko dituzte. Hori betetzeko eta euskararen zuzentasuna eta egokitasuna bermatzeko, hizkuntza-ezagutza ziurtatuta duen pertsona bat izendatuko dute.\ng) Indarrean dauden lege eskakizunak bete beharko dituzte jabego intelektualari, egile-eskubideei, lege-gordailuari, banaketari eta abarri dagokienez.\nh) Laguntza-gai diren egitasmoek giza eskubideak eta pertsonen arteko bizikidetasun-balioak errespetatu beharko dituzte. Ondorioz, egitasmo horiek ezin izango dute herritarrei iraingarri gerta dakiekeen ikur edo elementurik jaso, ezta beren duintasunari kalte egiten dieten edo indarkeriaren justifikazioa iradokitzen duten ikur edo elementurik ere.\ni) Adierazpen- eta informazio-askatasunari begirunea erakustea. Horretarako, nork bere deontologiako arauak beteko ditu eta, aldi berean, politika-aniztasuna eta politika-, gizarte-, eta kultura-taldeei zor zaien aukera-berdintasuna bermatuko duen informazio egiazkoa eta objektiboa sustatuko du.\nj) Emakume eta gizonen berdintasunerako otsailaren 18ko 4/2005 Legean xedatutakoari jarraituz, hizkera sexistarik ez erabiltzea, eta gizonen eta emakumeen rolei dagokienez, erabilera estereotipaturik ez egitea.\nk) Dirulaguntzaren jasotzaile direnek diruz lagundutako programa, proiektu edo jardueren ondorioz agerpen publikoetan erabiltzeko diren iragarki-txarteletan, argazkietan eta gainerako material idatzietan, entzunezkoetan eta elektronikoetan Eusko Jaurlaritzako Kultura eta Hizkuntza Politika Sailaren menpeko Hizkuntza Politikarako Sailburuordetzak eskainitako babesa adierazi beharko dute, horretarako logotipo normalizatua erabiliz. Arestian zerrendatutako material horiek guztiek gutxienez euskaraz egon beharko dute.\n1.– Betebeharrak honako kasu hauetan joko dira bete gabetzat:\na) Jasotako dirulaguntza ez justifikatzea edo bere osotasunean ez justifikatzea.\nb) Jasotako dirulaguntza, osorik zein zatika, agindu honetan zehaztutakoez beste jardueretarako erabiltzea.\nc) Agindu honen 25. artikuluan zehaztutako betebeharrak ez betetzea.\nd) Hala badagokio, kitapen-ebazpenak zehaztutako kopurua ez itzultzea horretarako emandako epean.\ne) Dirulaguntzen araudian nahitaezkotzat jotzen diren gainerako egitekoak ez betetzea.\n2.– Ez-betetzeren bat gertatuz gero, jasotako dirua eta horren legezko interesak itzuli beharko zaizkio Euskal Autonomia Erkidegoko Diruzaintza Nagusiari, Euskadiko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuan, eta abenduaren 17ko 698/1991 Dekretuan (dekretu haren bidez, Euskal Autonomia Erkidegoaren Aurrekontu Orokorren pentzutan ematen diren dirulaguntzen bermeei eta horiek itzultzeari buruzko erregimen orokorra arautzen da eta horien kudeaketan parte hartzen duten entitate laguntzaileek bete beharreko baldintzak, erregimena eta eginbeharrak ezartzen dira), adierazitakoa betez eta horretarako ezartzen den prozedurari jarraituz.\nIzaera Pertsonaleko Datuen Babesaren Arloko informazio-klausula:\n– Arduraduna: Kultura eta Hizkuntza Politika Saila; Hizkuntza Ikerketa eta Koordinaziorako Zuzendaritza.\n– Helburua: entitate pribatuek EAEn dituzten lantokietan, euskararen erabilera eta presentzia areagotzeko dirulaguntzak kudeatzea 2019an.\n– Lege-oinarria: interes publikoaren mesedetan zein tratamenduaren arduradunari esleitutako ahal publikoak gauzatzean egindako zeregina betetzeko beharrezkoa suertatzen den tratamendua da (Dirulaguntzen Lege Orokorra eta Euskadiko Ogasun Nagusiaren Antolarauei buruzko Legea).\n– Jasotzaileak: arloko eskumena duten administrazioei jakinarazi ahal izango zaizkie datu pertsonalak.\n– Eskubideak: zeure datuak ikusteko, zuzentzeko zein ezabatzeko eskubidea duzu; baita haien tratamendua mugatzeko nahiz haren aurka egiteko, informazio gehigarrian adierazten den moduan.\n– Informazio gehigarria: helbide honetan aurkitu ahal izango duzu datu pertsonalen babesari buruzko informazio gehiago:\nAgindu honek amaiera ematen dio administrazio-bideari, eta, beronen aurka, interesdunak aukerako berraztertze-errekurtsoa aurkeztu ahal izango dio Kultura eta Hizkuntza Politikako sailburuari, hilabeteko epean, Euskal Herriko Agintaritzaren Aldizkarian argitaratu eta biharamunetik hasita. Bestela, zuzen-zuzenean administrazioarekiko auzi-errekurtsoa aurkeztu ahal izango dute Euskadiko Justizia Auzitegi Nagusiko Administrazio Auzien Salan, bi hilabeteko epean, agindu hau Euskal Herriko Agintaritzaren Aldizkarian argitaratu eta biharamunetik hasita.\nLaguntza-programa hau Europako Batzordeak zenbait dirulaguntza mota barne-merkatuarekin bateragarriak jotzen dituen 2014ko ekainaren 17ko (EB) 651/2014 Erregelamenduaren barruan dago, Itunaren (EBAO 2014, L 187, 2014-06-26) 107. eta 108. artikuluen aplikazioaren ondorioz (Kategorien Araberako Salbuespen Araudi Orokorra edo 651/2014 Araudia), eta Erregelamendu horren 53.2 artikuluak ezarritakora egokitzen da.\nVitoria-Gasteiz, 2019ko uztailaren 17a.


Irekia Eusko Jaurlaritza - Gobierno Vasco :: Ohiko osoko bilkura (2014/10/23)\n\nOhiko osoko bilkura (2014/10/23) Iturria: Irekia\n\n\n\nPuntu batzuk beste baterako utzi dira (4. eta 6. puntuak)\nPuntu batzuk aldatu egin dira gai-zerrendan (7. puntua hirugarren tokian eztabaidatuko da, eta 3. puntua laugarren tokian)\n1. Bateraezintasunen Batzordearen irizpena, Iker Casanova Alonso eta Rosa Fresno Asensio legebiltzarkideen bateragarritasun-egoerari buruz. Eztabaida eta behin betiko ebazpena. (10\_01\_01\_00\_0087) (10\_01\_01\_00\_0088)\n2. Bateraezintasun Batzordearen irizpena, Euskal Irrati Telebista herri-erakundearen Administrazio Kontseiluko hautagaien bateragarritasun-egoeraren gainean eginda. Irizpenari buruzko eztabaida eta behin betiko ebazpena, eta, hala badagokio, kontseilu horretako kideak izendatzea. (10\_11\_07\_03\_0004) (10\_11\_07\_03\_0005)\n3. EH Bildu legebiltzar-taldeak egindako legez besteko proposamena, gizarte-larrialdietarako laguntzen estaldura osoa bermatzeari buruz. Eztabaida eta behin betiko ebazpena. (10\_11\_02\_01\_0563)\n4. Euskal Sozialistak legebiltzar-taldeak egindako legez besteko proposamena, lan-arloko jurisdikzioko epaien arabera bidegabe kaleratuak izan diren sektore publikoko langileak beren lanpostuetara itzultzeari buruz. Eztabaida eta behin betiko ebazpena. (10\_11\_02\_01\_0543)\n5. Mozioa, Iñaki Oyarzabal de Miguel Euskal Talde Popularreko legebiltzarkideak aurkeztua, Eusko Jaurlaritzaren komunikazio-politikari buruz. Eztabaida eta behin betiko ebazpena. (10\_11\_03\_00\_0092)\n6. Mistoa-UPyD legebiltzar-taldeak egindako legez besteko proposamena, hipotekarako mailegu-prestamuei eta exekuzio hipotekarioaren prozedurei eragiten dien Espainiako legeria aldatu beharrari buruz eta etxegabetzeen aurka etengabe borrokatzeko batzorde berezia sortzeari buruz. Eztabaida eta behin betiko ebazpena. (10\_11\_02\_01\_0579)\n7. EH Bildu legebiltzar-taldeak egindako legez besteko proposamena, Jaurlaritzak Palestinari arreta sanitarioa bermatzeko laguntza artikulatzeari buruz. Eztabaida eta behin betiko ebazpena. (10\_11\_02\_01\_0567)\n8. Euskal Sozialistak legebiltzar-taldeak egindako legez besteko proposamena, EAEko Administrazio orokorraren, Bilbo eta Pasaiako portu-agintaritzen eta Bermeoko portuaren arteko lankidetza-protokoloari buruz. Eztabaida eta behin betiko ebazpena. (10\_11\_02\_01\_0530)\n9. Euskal Legebiltzar Talde Popularrak egindako legez besteko proposamena, adintsuentzako etxeetako gizarte zerbitzuei buruzko 41/1998 Dekretuaren edukiak eguneratzearen gainean. Eztabaida eta behin betiko ebazpena. (10\_11\_02\_01\_0578)\npues me alegro mucho animo @iurkullu pues le juro que no le vi en el pleno de ayer , lo estoy viendolo ahora , se que estuvistes en la entrevista de la radio


Takarraran egingo dute bihar Arrasaten, "eredu berrien" bila - Arrasate - Goiena.eus\nTakarraran egingo dute bihar Arrasaten, "eredu berrien" bila\nJokin Bereziartua Lizarazu 2014-05-09 08:00\nHiru korrikalari helmugara heltzen, iazko Takarraran lasterketan.\nArrasateko Udaleko Berdintasun Sailak eta Aukeak antolatuta, emakumeendako Takarraran lasterketa egingo da bihar. Lasterketa Portaloitik abiatuko da 12:00etan –11:45ean taldean berotzeko aukera egongo da, Aukeako begirale baten eskutik– eta 3,5 kilometroko ibilbidean egingo dute korrika parte hartzaileek.\nAntolatzaileek 12 urtetik gorako emakume guztiei luzatu diete gonbidapena eta espero dutenez, Euskal Herri osoko emakumeak etorriko dira.\nAurtengoa lasterketaren seigarren edizioa izango da; aurreko bost urteetan Martxoaren 8aren bueltan antolatu izan da, baina aurten atzeratzea erabaki zuten, besteak beste, Donostiako Lilatoia martxoaren 9an egin zelako.\nJendetsuagoa izatea espero da\nTakarraran lasterketarekin emakumezkoen kirol praktika eremu publikora atera nahi dute: "Aukera eman gura diegu bai lehiatu gura dutenendako eta baita lagunartean goiz pasa ederra egin gura dutenendako ere. Gizarteari buelta ematen dioten eredu berriak islatu nahi ditugu: ama korrika, izeba korrika, alaba korrika, arreba korrika…", diote antolatzaileek.\nEsandako moduan, lasterketa 12:00etan irtengo da Portaloitik eta alde zaharreko kaleetan zehar 3,5 kilometroko zirkuitua egin ostean, Portaloian bertan bukatuko da. Parte hartzaile guztiei kamiseta bat emango zaie doan. Apirilaren 10a ezkero egon da aukera izena emateko, baina bihar bertan ere eman ahalko da, 11:30era arte. Beraz, bihar arte ez dago jakiterik zenbatek hartuko duten parte. Hala ere, internet bidez izena emateko aukera egon denez –www.herrikrossa.com helbidean–, antolatzaileek lasterketa jendetsua izatea espero dute.\nHonako sariak banatuko dira lasterketaren amaieran: podiumeko hiru sari, korrikalari gazteenari, korrikalari helduenari eta Takarraran egitera emakume korrikalari gehien ekartzen duen taldeari. Izan ere, koadrilan parte hartzeko aukera egongo da.


Urrütiako anderia - Wikipedia, entziklopedia askea.\nUrrütiako Jauregia, Altzürükü, Menauton jaunak Domenja emazteaz abusatzen zuenekoa\nUrrütiako anderia zenbait izenez ezagutzen den 15. mendeko eresia da, Zuberoan ahoz aho transmititu zena eta zenbait lekukotasunek bildua, aldaera desberdinekin. Kantuaren ikerlari nagusiak, Txomin Peillen euskaltzainak, forma hori (Urrütiako anderia) hobetsi zuen Euskaltzaindiaren Euskera aldizkarirako egindako azterketa sakonean, nahiz eta beste izen batzuekin ere ezagutzera eman den (Hauzeko Anderia edo Ahetzeko Anderea, adibidez).\nAltzürüküko Urrütia jauregia da eresiaren kokalekua, eta bertan bizi izan ziren bi pertsonaiaz ari zaigu. Menauton Urrütiakoa 1422. urtean ezkonarazi zuen bere aitak, 20 urte zituela, Domenja izeneko emakumezko batekin, Ahetzekoa berau.\nSenar abusatzaile baten berri ematen digu kantuak. Urrütiako jaunak bizkarreratzen dio bere emazte Domenjari beste norbaitekin ibiltzen dela. Errugabea (ogen gabe) dela esan arren emazteak, gizonak ileetatik hartu eta narrasta darabil (Urrütiak bilhoti therresta dü ebili).\nBertsoen bigarren partean fantasiara igarotzen garaː Santa Klara santu katolikoari egotzitako mirari baten ipuinarekin nahasten da Domenjaren bizitza. Goizez, irten da anderea opil batzuk prestatu ondoren, opilok zareta edo saskian daramatzala, "Jente eskeliari emaiteko zokhorri"; baina bidean geldiarazi du senar zelatari jeloskorrak, "begiak oldartürik". Jaunak zaretan zer daraman ikusteko sartu du eskua barrura, eta miraria gertatzen da, opilak harilko edo artile-matazak bihurtzen dira (Ophilak, ordü hartan, jin ziren haillikotan). Jaunak, orduan, uste du ehulearengana doala emaztea (Ehüliaren etxera zoaza bilberaztera?) artilea lantzeko enkarguarekin, eta lasai geratzen da. Nonbait Urrütia ez bakarrik jeloskor eta abusatzailea da, baita ere ezin zekenagoa, etxeko opilik eskaleei ematea onartezina egiten baitzaio.\nPeillenen iritziz, eresiko zuberera behar lukeena baino modernoagoa da (17. eta 18. mendekoa; ahoz aho transmititzearekin batera egokitu izan zen seinale), baina olerkigintzak salatzen du zaharragoa dela. Hona kantuaren bertsio "kanonikoa", Peillenek jaso bezalaː\nHor dizü bere büria\n-Nur dü bere maitia?\nnahi nüke egia\nJinkoak nahi badü\nhiltzia ükhenen dü.\nGure jaun Urrütia\nkhexian bethi zira;\nni e'nüzü kanpoko.\n-Hürrünt zite niganik\neztit zure beharrik;\neni adar biltzera.\n-Jauna, holako gaizak\nhen doazü ihesi.\nElhe horiek ahotik\ntherresta dü ebili.\n-Jinkoa zer bizia!\nOi! jaun Urrütia,\nni Ahetzeko etxian\nnündüzün bai bakian.\nHunat jin behar nizün\nene zorthia züzün,\nbihotz min ükheiteko\nOgen gabe zü, bethi\nmintzo zitzaizt; gogorki;\nothoi, zure begiak\nütz ditzala khexiak.\nGoizian goiz jeikirik\nOgi opilak eginik\nlehia dün handia.\nZareta bat bürian\nMus d'Urrütiak zian\nbaratü bai bidian.\nNun zabiltza haiñ goizik,\ngalthatzen dero Urrütik\nJauna, ikhusiren düzü\nnahi baldin badüzü,\nnurat orai nabilan\nzareta hau bürian.\nhartü zütian bidiak\nOphila zaria beitzen\nbetherik jente prauben,\neskia ezari zian.\nOphilak, ordü hartan,\njin ziren haillikotan\nuste trunpatü zela.\n-Jauna, ikhusten düzü...\norai zük badakizü.\n-Pharka izadazüt arren,\nbekhaitz e'nüzü izanen\nemazte huna zirela\norai badit nik proba.\n↑ a b Peillen, Txomin. (1986). «XV. mendeko Altzürükü Urrutiako leinuaren eresiak» Euskera (Euskaltzaindia) (Noiz kontsultatua: 2010-02-15).\n↑ «BERTSO / OLERKIen orrialdea» urkiza.armiarma.eus (Noiz kontsultatua: 2018-02-20).


212. zk., 2015eko azaroaren 6a, ostirala\nPDF (260 KB - 11 orri.)\nAzaroaren 27ko 4/2014 Legearen bidez, Memoriaren, Bizikidetzaren eta Giza Eskubideen Institutua sortu zen, Euskal Autonomia Erkidegoko Administrazio instituzionaleko izaera administratiboko organismo autonomo gisa. Institutuak nortasun juridiko propioa eta jarduteko gaitasun osoa ditu, bere politika publikoaren garapenari dagokion jardun administratiboa deszentralizazio-erregimenean gauzatzeko, politika hori datzalarik giza eskubideen bermean, bultzadan eta garapenean, memoriaren sustapenean eta bizikidetza demokratikoaren aurrerapen eta garapenean, lege honetan izendatzen zaion helburuari dagozkion baldintzetan.\n1.2 artikuluan ezarri da Memoriaren, Bizikidetzaren eta Giza Eskubideen Institutua arautuko dela lege horretan xedatutakoaren, Euskal Autonomia Erkidegoan izaera administratiboko erakunde autonomoei aplikagarri zaien arautegiaren eta bere estatutuen bidez. Estatutuak Eusko Jaurlaritzaren dekretu bidez onartuko dira, Zuzendaritza Kontseiluak aldez aurreko txostena eginda, eta institutua atxikitzen zaion sailak proposatuta.\nHalaber, azaroaren 27ko 4/2014 Legearen 13. artikuluan ezarri da lege horretan garatuko dela institutuaren antolaketa, egitura eta funtzionamenduari dagokion guztiaz aurreikusten dena; Jaurlaritzaren dekretu bidez onartuko den institutuaren Antolakuntza eta Jarduera Araudiak garatuko ditu aipatu aurreikuspenak.\nEstatutuak eta institutuaren Antolakuntza eta Jarduera Araudia onartzeko formula juridikoa Jaurlaritzaren dekretu bidezkoa dela kontuan hartuta, dekretu bakarrean arautuko dira biak.\nHorren ondorioz, Lehendakariak proposamena egin du eta institutuaren Zuzendaritza Kontseiluak aldeko txostena egin du; bada, Euskadiko Aholku Batzorde Juridikoarekin bat eginez eta Gobernu Kontseiluak 2015eko azaroaren 3ko bilkuran eztabaidatu eta onartu ondoren, hauxe\nArtikulu bakarra.– Memoriaren, Bizikidetzaren eta Giza Eskubideen Institutuaren estatutuak onartzen dira. Horren barruan sartzen da institutuaren Antolakuntza eta Jarduera Araudia, institutua sortu duen azaroaren 27ko 4/2014 Legean ezarritakoa garatuz eta dekretu honen eranskineko testuarekin bat eginez.\nVitoria-Gasteizen, 2015eko azaroaren 3an.\nAZAROAREN 3KO 204/2015 DEKRETUAREN ERANSKINA\nMEMORIAREN, BIZIKIDETZAREN ETA GIZA ESKUBIDEEN INSTITUTUAREN ESTATUTUAK\nIZAERA, HELBURUAK ETA EGINKIZUNAK\n1. artikulua.– Izaera eta araubide juridikoa.\n1.– Memoriaren, Bizikidetzaren eta Giza Eskubideen Institutua izaera administratiboko organismo autonomoa da. Nortasun juridiko propioa eta jarduteko gaitasun osoa ditu, eta memoriari eta bizikidetzari buruzko politika publikoa bultzatzeko ardura eta eginkizunak esleituak dituen Administrazio orokorreko sailari atxikitzen zaio, institutuaren egitura organikoa ezartzen duen dekretuak zehaztutako moduan.\n2.– Erakunde autonomo horrek arauzko izango ditu Memoriaren, Bizikidetzaren eta Giza Eskubideen Institutua sortu duen azaroaren 27ko 4/2014 Legean xedatutakoa; Euskal Autonomia Erkidegoan izaera administratiboko erakunde autonomoei aplikagarri zaien arautegia, eta bere estatutuak.\n2. artikulua.– Jarduera-eremua.\nInstitutuak bere jarduerak Autonomia Erkidegoko herrietan edo EAEtik kanpo, bereziki bere zirkunstantzia historikoengatik erakundeari izendatu zaion helburuari dagokionez sinbologia berezia duten toki jakin batzuetan. Horretarako, egoki diren lankidetza hitzarmenak sinatuko ditu instituzio publikoekin edo erakunde pribatuekin. Bere presentzia fisikorako lekua aukeratzerakoan, aintzat hartuko du komunikabide onena non den eta herritarrek haren jarduerak irisgarrien non dituzten.\n1.– Memoriaren, Bizikidetzaren eta Giza Eskubideen Institutuaren xedea da parte hartzea diseinatzen, sustatzen, garatzen eta gauzatzen euskal gizartearen askatasunaren aldeko borrokaren, giza eskubideen bermearen eta bizikidetza demokratikoaren oroimenean funtsezkoak diren balio etikoei eta printzipio demokratikoei buruzko politika publikoa.\n2.– Institutuak lan egingo du, gure herriak askatasuna eta demokraziaren garapena defendatzen hainbat hamarkadatan mantendu duen prozesua gogoan, etengabeko oroitzapena egin dadin herritarrek prozesu hura ezagutzea, ulertzea eta kontzientzia hartzea bermatzen duten balio politiko eta sozialez.\n1.– Institutuaren eginkizun nagusia izango da aurreko artikuluan izendatzen zaion helburuari buruzko politika publikoa koordinatzea. Horretarako, Autonomia Erkidegoko sektore publikoan dauden organo, zerbitzu edo entitateen jarduna koordinatuko du, definitu den politika publikoarekin zerikusia duen bezainbatean, eta kooperazioa eta lankidetza bultzatuko ditu beste edozein administrazio edo instituzio publikorekin.\nd) Heziketa: bizikidetzaren eta memoriaren oinarrizko printzipioak pertsonaren oinarrizko eskubideen aitorpenaren eta errespetuaren gainean finkatuz, bai hezkuntza-komunitatean, bai eskubide horien urraketak jasateko edo eragiteko arriskua izan dezaketen edo birgizarteratze-prozesuen beharra duten kolektiboetan.\ne) Parte-hartzea eta zabalkundea: memoriaren ondarea Administraziok herritar guztiei modu irisgarrian bermatu beharreko eskubidetzat hartuz.\n5. artikulua.– Gobernu-organoak.\nMemoriaren, Bizikidetzaren eta Giza Eskubideen Institutuaren gobernu-organoak honakoak dira:\n6. artikulua.– Lehendakaritza.\n1.– Gobernuko kide bat izango da institutuko lehendakaria, eta Gobernu Kontseiluak izendatuko du.\n2.– Lehendakaritzak honako eginkizunak izango ditu:\na) Institutuaren ordezkari gorena izatea.\nb) Institutua Gobernuaren plangintzarako eta politika orokorrerako ildo nagusietara egokitu dadin sustatzea.\nc) Zuzendaritza Kontseiluko lehendakari izatea, haren bilkuretara deituz, bilkuretako gai-zerrenda ezarriz, bilkurak zuzenduz, erabakiak hartzean gerta litezkeen berdinketak bere kalitateko botoarekin ebatziz eta hartutako erabakiak betetzen direla zainduz.\nd) Estatutu hauek esleitzen dizkioten gainerako eginkizunak.\n3.– Lehendakaria aldi batean agertzen ez denean, lehendakariordeak ordezkatuko du eta gauzatuko ditu haren eginkizunak, hurrengo artikuluko 9. paragrafoan ezarritakoa betez.\n4.– Lehendakariak bere kargua, automatikoki, utziko du Gobernu Kontseiluak institutuko lehendakari berria izendatzen duenean eta gobernu kidearen kargua uzten duenean.\n1.– Memoriaren, Bizikidetzaren eta Giza Eskubideen Institutuaren Zuzendaritza Kontseiluko kideak izango dira:\na) Institutuko lehendakaria.\nb) Institutuko zuzendaria.\nc) Autonomia Erkidegoko administrazio publikoaren hamalau ordezkari. Institutua atxikita dagoen sailak izendatuko ditu, Administrazioko goi-kargudunen artetik.\nd) Lau legebiltzarkide. Legebiltzarreko Osoko Bilkurak izendatuko ditu, ordezkaritza horretan ahal den adostasunik handiena eta aniztasuna bilatuz.\ne) Foru erakundeetako hiru kide, foru aldundi bakoitzeko bat. Diputatuen Kontseilu bakoitzeko kideen artean hautatuko eta izendatuko dira.\nf) Hiru kide Euskal Autonomia Erkidegoko udalerrien ordezkari gisa, Euskal Autonomia Erkidegoan hedatuen dagoen udalen elkarteak izendatuko ditu alkatetzen titularrak diren pertsonen artean.\ng) Hiru kide independente. Eusko Legebiltzarrak izendatuko ditu, memoria sustatzen eta herritarren askatasunak eta elkarbizitza demokratikoaren printzipioak defendatzen itzal handia duten pertsonen artean.\n2.– Erakunde bakoitzak kide bakoitzarentzako ordezkari bat izendatu ahal izango du.\n3.– Erakunde autonomoaren Zuzendaritza Kontseilua osatuko duten pertsonak hautatzean eta izendatzean ahaleginak egingo dira gaikuntza, gaitasun eta prestakuntza egokia duten emakume eta gizonen presentzia orekatua izan dadin.\n4.– Artikulu honetako 1. artikuluaren c) idatz-zatitik f) idatz-zatira arte (biak barne) jasotzen diren Zuzendaritza Kontseiluko kideek beren izaerari eutsiko diote bakoitzak bere erakundekoa izaten jarraitu behar duelako baldintza betetzen duten bitartean, salbu eta izendapena egiteko eskumena duen organoak ordeztea erabakitzen badu.\n5.– Artikulu honen 1. paragrafoko g) idatz-zatian jasotzen diren Zuzendaritza Kontseiluko kide independenteak lau urterako izendatuko dira, eta berrio hautatzeko aukera egongo da.\n6.– Zuzendaritza Kontseiluko kideak izendatzeko gaitasuna duen instituzioetako batek adierazten badu ez duela kontseiluan parte hartzeko asmorik, edo izendapenak epe barruan egiten ez baditu, izendatu diren ordezkariekin eratuko da organoa, hurrengo paragrafoan aurreikusitako izendapena egin ondoren. Kiderik izendatzen ez duen erakundeak edozein unetan egin ahal izango du, geroago.\n7.– Izendapenak jaso ostean, lehendakariaren dekretu bidez izendatuko dira Institutuaren Zuzendaritza Kontseiluko kideak.\n8.– Zuzendaritza Kontseiluaren bilkurako gai-zerrendako punturen batean hala komeni bada, lehendakariak, Zuzendaritza Kontseiluarekin adostuta, bilkuran parte hartzera (hitzarekin baina botorik gabe) gonbidatu ahal izango ditu beste instituzio, administrazio eta erakunde publiko edo pribatu batzuen ordezkariak, baldin eta haien eginkizunak gaia jorratzeko interesgarriak badira. Ondorio horietarako, adostasuna dagoela ulertuko da Kontseiluko kideak informatu ondoren horietako batek ere kontrako iritzirik ematen ez duenean.\n9.– Zuzendaritza Kontseiluak bere kideen artean aukeratuko du Institutuko lehendakariordea nor izango den; eta hura lehendakariaren ordezko baino ez da izango, azken hori aldi baterako agertzen ez denean.\n10.– Zuzendaritza Kontseiluko idazkariaren eginkizuna Institutuari atxikitako funtzionario bati esleituko zaio, eta hark, hitza bai, baina botorik izango ez duelarik, deialdiak egingo ditu, lehendakariaren aginduz, bilkuren aktak jasoko ditu, lortutako akordioei buruzko ziurtagiriak emango ditu, lehendakariaren oniritziarekin, eta organoaren dokumentuak zainduko ditu. Horrez gain, Institutuko organoei aholkularitza juridikoa emango die. Era berean, aipatutako lanak egiteko nahikoak diren baliabidez hornituko da idazkaritzaren eginkizuna.\n11.– Zuzendaritza Kontseiluko kideek euskara eta gaztelania erabili ahal izango dute bileretan, eta bi hizkuntzak erabiliko dira deialdietan, gai-zerrendetan, aktetan eta beste idazkietan.\n3.– Zehazki, hauek dira Zuzendaritza Kontseiluaren zereginak:\nb) Baimena ematea protokoloak, lankidetza-hitzarmenak eta lankidetzarako akordioak sinatzeko instituzioekin, administrazioekin eta izaera publiko edo pribatuko erakundeekin.\nc) Administrazio publikoak eskatuta egiten diren txostenak onartzea.\nd) Institutuko estatutuen proiektuaren gaineko txostena egitea, aldez aurretik.\n9. artikulua.– Zuzendaritza Kontseiluko kideak.\nLehendakariari izendatutako eginkizunak gorabehera, Zuzendaritza Kontseiluko gainerako kideen eginkizunak dira kide anitzeko organo baten parte direnek berez dituztenak, eta, bereziki, lehendakariari proposatzea gai-zerrendan sartzeko puntuak, bilkuretara joatea eta eztabaidetan parte hartzea, kontseiluari aurkeztea egoki iritzitako proposamenak, kontseiluaren ezohiko bilkurara deitzeko ekimena baliatzea hala irizten diotenean zortzi kontseilukidek gutxienez, botoa ematea eta hura azaltzea, eta idatziz boto partikularrak aurkeztea edo emandako botoa azaltzea hartzen diren erabakiei buruz.\n10. artikulua.– Zuzendaritza Kontseiluaren bilkuren deialdia eta bilakaera.\n1.– Zuzendaritza Kontseilua gutxienez hiru hilean behin egingo du ohiko bilkura, baita lehendakariak deitzen duen guztietan ere. Ustekabeko eta premiazko egoeraren bat dagoenean, ezohiko deialdiak egin ahal izango dira. Lehendakariak deituko ditu ezohiko bilkura hauek; bestela, Kontseiluko zortzi kidek gutxienez, idatziz eskatu eta ondo arrazoitu ondoren. Azken kasu honetan, eskaera egin eta hurrengo hamabost egun naturaletan deitu beharko du lehendakariak ezohiko bilkura. Gai-zerrendan sartuko ditu eskaera arrazoitua duten puntuak eta interesgarritzat jotzen dituen beste batzuk.\n2.– Zuzendaritza Kontseiluaren bilkuretarako deialdia gutxienez hamar egun baliodun lehenago jakinarazi beharko zaie kontseiluko kideei ohiko bilkuren kasuan, eta hiru egun baliodun lehenago ezohiko bilkuren kasuan. Jakinarazpenari erantsiko zaizkio, gainera, bilkurako gaiak jorratzeko eta erabakitzeko beharrezkoa den dokumentazioa.\n3.– Bilkurak lehen edo bigarren deialdian egingo dira, eta bien artean ordu erdiko tartea utziko da.\n4.– Zuzendaritza Kontseiluaren bilkura baten eraketa baliozkoa izan dadin, lehen deialdian beharrezkoa izango da kontseilukideen gehiengo osoa bilkuran egotea; eraketa bigarren deialdian baliozkoa izateko, gutxienez zortzi kidek egon beharko dute bilkuran. Nolanahi ere, eta deialdiaren baldintzak bete ez arren, Kontseilua behar bezala eratu dela ulertuko da kontseilukide guztiak bertaratu eta aho batez erabakitzen dutenean behar bezala eratuta dagoela.\n5.– Erabakiak bilkuran dauden kideen gehiengo soilez hartuko dira eta aurretik gai-zerrendan sartutako puntuei buruzkoak izango dira, bilkuran dauden guztiek presazkotzat jotzen dituzten kasuetan izan ezik.\n6.– Bilera guztien akta egingo da. Aktetan honakoak jasoko dira: nortzuk bertaratu diren, bilera non eta noiz egin den, aztertu diren gai nagusiak, bozketa egiteko moduak, bozketen emaitzak eta erabakien edukia. Aktak idazkariak sinatuko ditu, eta kontseiluburuak ontzat emango ditu. Bilera horretan edo hurrengoan onetsiko dira.\n7.– Zuzendaritza Kontseiluak estatutu hauetan ezarritakoez gain funtzionamendurako beste arau batzuk ere hartu ahal izango ditu. Baina arau horiek ezarri ez badira, modu osagarrian aplikatuko da Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legean kide anitzeko organoen funtzionamendurako ezarri dena.\n11. artikulua.– Institutuko Zuzendaritza.\n1.– Institutuko zuzendaria Administrazioko goi-karguduntzat hartuko da, eta haren izendapena, kargugabetzea, zerbitzu-harremana eta araubide juridiko aplikagarria Jaurlaritzari buruzko ekainaren 30eko 7/1981 Legearen 29. artikuluan ezarritakoaren araberakoak izango dira, baita Administrazioarekin zerbitzu-harreman hori duenari aplikagarri zaion gainerako araudiaren araberakoak ere.\nb) Erakundeen arteko harremana eta memoriari lotutako politiken integrazioa.\nc) Akordioak eta hitzarmenak sinatzea.\nd) Institutuak hurrengo ekitaldian izango duen jarduera prestatzea, Zuzendaritza Kontseiluari proposatzea (urteko azken bilkuran) eta argitaratzea.\ne) Institutuaren aurrekontuen aurreproiektua egitea eta Zuzendaritza Kontseiluari proposatzea.\nf) Institutuaren proiektu eta jarduketak lantzea, haiei buruzko informazioa edo erabaki-proposamena aurkeztea Zuzendaritza Kontseiluari, baldin eta hark aldez aurretik ezagutu edo ontzat eman beharrekoak badira.\ng) Zuzendaritza Kontseiluak hartutako erabakiak gauzatzea eta betetzea, hartarako beharrezkoak diren ebazpen edo egintza administratiboen bidez.\nh) Institutuaren zerbitzuen zuzendaritza eta ikuskapena, eta haren langileriaren antolaketa, kontrol eta zuzendaritza, langileak motibatuta egon daitezen eta institutuaren helburuetan parte har dezaten saiatuz.\ni) Laguntzak eta diru-laguntzak arautu, deitu eta ematea.\nj) Institutuaren gastuak baimentzea eta ordainketak agintzea.\nk) Ordenamendu juridikoaren arabera erakunde autonomoek ondareaz eta kontratazioaz dituzten eskumenak erabiltzea, eta, bereziki, Institutuaren kontratazio-organo gisa jardutea. Hori gorabehera, ekainaren 5eko 136/1996 Dekretuak (Euskal Autonomia Erkidegoko Administrazioaren kontratrazio-araubideari buruzkoa) Gobernu Kontseiluari eta Ogasun eta Herri Administrazio Sailari eman dizkien eskumenak erabiliko dira.\nl) Institutuaren helburuak lortzeko beharrezkoa den beste edozein eginkizun, baldin eta beste organo bati berariaz esleitu ez bazaio, eta orobat lehendakariak edo Zuzendaritza Kontseiluak berariaz agintzen dizkion egintza zehatzen gauzatze materiala.\nBESTE ORGANO ETA ZERBITZU BATZUK\n12. artikulua.– Zuzendariondokoa.\nZuzendariondokoaren kargua sortu da. Zuzendariak esleituko dizkio zereginak, Institutuari agindutako eginkizunen baten garapen teknikoa eta espezializatua, esaterako. Baina, bereziki, honako eginkizunak izango ditu:\na) Institutuko zuzendaria ez dagoenean, gaixorik dagoenean eta kargu hori bete gabe dagoenean, arau honetan hari emandako eginkizun eta eskumen guztiak burutzea, egoerak dirauen artean.\nb) Institutuko Zuzendaritzari laguntza teknikoa eta administratiboa ematea hark eskatzen duenean, eta Zuzendaritzak berariaz eskuordetzen dizkion eginkizunak burutzea.\n13. artikulua.– Institutuaren zerbitzuak.\nInstitutuaren zuzendariaren menpekotasun organikoa eta funtzionala izango dute honako zerbitzu hauek:\na) Kudeaketa Zerbitzua.\nb) Ikerketa eta Artxibo Zerbitzua.\nc) Hedapen Zerbitzua.\n14. artikulua.– Kudeaketa Zerbitzua.\nKudeaketa Zerbitzuaren zereginak izango dira Institutuaren administrazioa, ekonomia eta giza baliabideak kudeatzea; eta zehazki:\na) Zuzendaritza Kontseiluaren idazkari-lanak egingo ditu, azaroaren 27ko 4/2014 Legeko 8.8. artikuluan eta Estatutu hauen 7.10 artikuluan ezarritakoaren arabera.\nb) Institutuaren organoei lagunduko die ebazpenak, hitzarmenak eta erabakiak prestatzen. Halaber, lege-gaiei buruzko aholkuak emango dizkie.\nc) Sortzen diren espediente administratiboak hastea eta izapidetzea.\nd) Aurrekontuen aurreproiektua prestatzea, horren jarraipena egitea eta Institutuaren kudeaketa ekonomiko-administratiboa gauzatzea.\ne) Institutuari atxikitako langileak administratzea eta kudeatzea, eta diziplina espedienteak izapidetzea, haren eskumena izango baita.\nf) Langileak behar diren aztertzea eta Institutuaren lanpostu-zerrendaren proposamena gertatzea.\ng) Barne-antolaketarako metodoak eta informazio eta prestakuntza sistemak proposatzea, lanerako sistemak arrazionalizatu eta hobetzeko.\nh) Programa eta proiektuen jarraipena eta ebaluazio ekonomikoa egitea.\ni) Emakumeen eta Gizonen Berdintasunerako otsailaren 18ko 4/2005 Legean xedatutakoa betetzen dela sustatzea eta koordinatzea, berdintasun unitate egokiaren bidez.\nj) Institutuaren Zuzendaritzak agintzen dizkion antzeko beste eginkizun batzuk garatzea.\n15. artikulua.– Ikerketa eta Artxibo Zerbitzua.\nIkerketa eta Artxibo Zerbitzuak honako eginkizun hauek ditu:\na) Memoriari, Bizikidetzari eta Giza Eskubideei buruzko azterlanak eta ikerketak bultzatzea.\nb) Hezkuntza sistemako erakundeekin lankidetzan aritzea, memoriari, bizikidetzari eta giza eskubideei lotuta dauden ikerketa-proiektuak eta prestakuntza-programak garatzeko.\nc) Memoriari, bizikidetzari eta giza eskubideei buruzko informazioa eta dokumentazioa biltzen dituen funts publikoa sortzea eta mantentzea.\nd) Elkarlanean aritzea Euskadiko Artxibo Historikoarekin, beste artxibo publiko eta pribatu batzuekin, eta dokumentu-zentroekin.\ne) Indarkeriaren, terrorismoaren eta memoria historikoaren datuak eta lekukotasunak artxibatzea.\nf) Institutuaren Zuzendaritzak agintzen dizkion antzeko beste eginkizun batzuk garatzea.\n16. artikulua.– Partaidetza eta Hedapen Zerbitzua.\nHedapen Zerbitzuak honako eginkizun hauek ditu:\na) Oroimenaren eraikuntzan eta giza eskubideen sustapenean herritarrek parte hartzeko guneak sortzea.\nb) Erakusketa guneak sortzea; horietan, biktimen memoria eta giza eskubideen defentsarako borrokaren memoria demokratikoa jasotzeko.\nc) Hezkuntza esparruko erakundeekin lankidetza akordioak egin daitezen sustatzea; eta programak, heziketa proiektuak eta tresna pedagogikoak garatzea. Betiere memoriari, bizikidetzari eta giza eskubideei lotuta.\nd) Institutuaren Zuzendaritzak agintzen dizkion antzeko beste eginkizun batzuk garatzea.\n17. artikulua.– Institutuko langileak.\n1.– Institutuaren langileak hauek dira: lanpostu bakoitzari esleitutako eginkizunen izaeraren arabera erakundean zerbitzuak ematen dituzten Euskal Autonomia Erkidegoko administrazio publikoen kidegoetako edo plantilletako funtzionario publikoak.\n2.– Funtzionarioei honakoak aplikatuko zaizkie: apirilaren 12ko 7/2007 Legea, Enplegatu Publikoaren Oinarrizko Estatutuari buruzkoa; uztailaren 6ko 6/1989 Legea, Euskal Funtzio Publikoari buruzkoa; eta Euskal Autonomia Erkidegoko Administrazio Orokorraren karrerako funtzionarioei aplikatzen zaien funtzio publikoko araudia.\nONDAREA, BALIABIDEAK, AURREKONTUAK ETA KONTABILITATEA\n18. artikulua.– Ondareari eta kontratazioari buruzko araubidea.\n1.– Institutuaren ondasunei eta eskubideei, eta atxikitzen zaizkionei, aplikatu beharreko araudiak bete egiten du Euskadiko ondareari buruzko Legearen testu bateginean (azaroaren 6ko 2/2007 Legegintzako Dekretuak onetsia) ezarritakoa.\n2.– Institutuaren eginkizunak betetze aldera egin behar diren kontratazioetan eta eskuratu behar diren ondasun eta zerbitzuetan kontratazio publikoari buruzko araudia aplikatuko da, botere adjudikatzaileei dagokienez, Sektore Publikoko Kontratuei buruzko legeriaren ondorioetarako administrazio publikotzat hartzen direlako.\n19. artikulua.– Baliabide ekonomikoak.\nInstitutuak baliabide ekonomiko hauek izango ditu:\na) Euskal Autonomia Erkidegoko Aurrekontu Orokorren kontura urtero ezartzen diren diru-kopuruak.\nb) Tasak, prezio publikoak eta ondasun eta eskubideetatik datozen era guztietako produktu eta errentak; eta Institutuaren jardueraren ondoriozko diru-sarrera arruntak eta ezohikoak. Barruan sartzen dira, izan ere, Institutuaren aurrekontuen gain emandako izaera publikoko diru-sarrerak, diru-laguntzen onuradunek betebeharrak ez betetzeagatik izapidetutako itzulketa-prozedurei dagozkienak.\nc) Institutuari emandako diru-laguntzak, ekarpenak eta dohaintzak.\nd) Esleitzen zaizkion beste batzuk.\n20. artikulua.– Ekonomiari eta aurrekontuari lotutako araubidea.\n1.– Erakunde autonomoentzat ezarritako araubidea aplikatuko zaio aurrekontuei, ekonomia-finantzei eta kontrol ekonomikoari dagokienez; baita, oro har, Euskal Autonomia Erkidegoko Ogasun Nagusiak dituen gaiei dagokienez ere.\n2.– Institutuak dagokion aurrekontu-aurreproiektua egingo du urtero, aurrekontu-gaietan ardura duten Administrazio Orokorreko organoek ematen dituzten arau eta jarraibideen arabera, eta eskumena duen sailera helaraziko du, Euskal Autonomia Erkidegoko Aurrekontu Orokorren Proiektuan txerta dezan.\n21. artikulua.– Araubide juridikoa.\n1.– Institutuaren araubide juridikoa izango da azaroaren 11ko 1/1997 Legegintza Dekretuko III. tituluko II. kapituluan ezarritakoa; dekretu horrek Euskadiko Ogasun Nagusiaren Antolarauei buruzko Legearen Testu Bategina onartu zuen.\n2.– Institutuaren lehendakariak eta zuzendariak bakarrik eman ditzakete ebazpenak eta egintza administratiboak.\n3.– Institutuaren lehendakariak emandako egintzen eta ebazpenen bidez administrazio-bidea amaituko da. Haien aurka, berraztertzeko errekurtsoa jarrai ahal izango zaio organo berari.\n4.– Institutuaren egintzen eta ebazpenen aurka gora jotzeko errekurtsoa aurkeztu ahal izango zaio beraren lehendakariari, administrazio-kontratazioaren esparruan emandakoak izan ezik; izan ere, sektore publikoko kontratuei buruzko legeetan berariaz aurreikusitako errekurtsoak jarri ahal izango baitira haien aurka.\n5.– Institutuaren lehendakariak berrikusiko ditu, ofizioz, erakundeko organoek emandako egintzak.\n6.– Institutuaren zuzendariak ebatziko ditu auzibidera jo aurreko erreklamazioak, arlo zibileko eta lan arloko gaietan.


Hemen zaude: Hasiera / Ikastetxeen praktika onak / Nafarroa ezagutzen duzu? Erakutsi!\nCódigo 21etik, Mendillorri BHIko Batxilergoko 1. mailako IKTko ikasleek sortutako app bikainari zabalkundea eman nahi diogu.\nApp Inventor eta Inkscape erabiliz, eta Mikel Urdaniz irakaslearen gidaritzapean, “Navargeo – Nafarroa Garaiko geografia” aplikazio ederra sortu dute. Ikasturte osoan zehar egindako lanaren ondorio da. App Inventor tresnaren bitartez programatuz eta eskaintzen dituen aukerak baliatuz, aplikazioaren diseinu zehatz eta erabilerraza egin dute, jokalariarentzako aurkezpen atsegina lortuz eta, aplikazioa instalatua duten erabiltzaile guztien rankingari esker, erakargarri eginez.\nJokatzeko modu desberdinak eskaintzen dizkigu:\nHartu zure Android gailua, hemendik deskarga ezazu eta hasi praktikatzen… lehia dago-eta!\nHona hemen Programazioaren eta Proiektuetan Oinarritutako Ikaskuntzaren arteko uztarketaren adibide bikain bat. Zorionak!!\nCódigo 21 gunearen bitartez ikastetxeetan Programazioa eta Robotika arloan egindako lana ezagutzera ematera animatu nahi zaituztegu.\nKategoriak: Ikastetxeen praktika onak Etiketak: App Inventor, jardunbide egokiak, programazioa


Haurren Tratu Txarren Aurkako Munduko Eguna - AMPEA\n2015ean, munduko agintariek Garapen Jasangarriaren Helburuak (GIH) onartu zituzten, haurren lanarekin amaitzeko konpromiso berrituarekin. Bereziki, 8.7 helmugak dei egiten dio nazioarteko komunitateari: «Berehalako neurri eraginkorrak hartzea nahitaezko lana desagerrarazteko, esklabotza eta gizakien salerosketa modu garaikideei amaiera ematea, eta haurren lan modurik okerrenak debekatu eta ezabatzea, haur soldaduak errekrutatzea eta erabiltzea barne, eta, 2025erako, haurren lana modu guztietan amaitzea».\nMundu osoko herrialde askotako errealitate triste eta gordina da, non haur eta gazteak txiki-txikitatik lan egitera behartzen dituzten. Zoritxarrez, egoera hori hainbat hamarkadatan gertatu da, eta gobernuek ez dute irtenbide egokirik aurkitu arazo hori konpontzeko, gero eta errepikatuagoa eta kezkagarriagoa baita.\nHorietako askok ez dute hezkuntzarako sarbiderik, ezta gizaki ororen oinarrizko beharrizanetarako ere, hala nola osasuna eta elikadura.\nArrazoi nagusia da haur eta gazte horiek lan egin behar dutela gurasoei beren familia-taldeari eusten laguntzeko. Egoera hori maizago gertatzen da pobrezia- eta miseria-indize handiak dituzten herrialdeetan.\n2022rako, gai nagusia honako hau da: «Babes sozial unibertsala haurren lanari amaiera emateko», gaitz horren aurka borrokatzeko gizarte-babeseko sistemetan gehiago inbertitzea lortzeko.\nMunduko egun hau 2022ko maiatzean Haurren Lana Kentzeari buruzko Munduko Bosgarren Konferentzia egin eta gutxira izan da.\nAsko aurreratu den arren, aurrerapenak motelak izan dira. 2020. urtearen hasieran, 160 milioi haur zeuden haurren lan-egoeran, hau da, 10 umetik 1 mundu osoan. Gizarte-babeseko sistemek saihestu behar dituzte egoera horiek, eta oraindik asko dago egiteko.


Zazpi dantzarik 'Un vasco en Sevilla' lana aurkeztuko dute Arriagan. Noticias de Gipuzkoa\nZazpi dantzarik 'Un vasco en Sevilla' lana aurkeztuko dute Arriagan\nMikel del Valle da lan horren zuzendari eta koreografoa\nn.g. - 2016(e)ko martxoaren 14a, astelehena - 10:39etan eguneratua\n7 dantzarik, Mikel del Valle buru, Un vasco en Sevilla aurkeztuko dute Arriagan.\nDantza protagonista Arriagako Gelatxoetan. Asteazkenean, martxoaren 16an (20:00), Mikel del Valle dantzariak zazpi pertsonek osatutako dantzari-taldea gidatuko du 'Un vasco en Sevilla' lana taula gainean aurkezteko.\nBILBO. Mikel del Valle bera de lan horren zuzendari eta koreografoa. Lanak, dantza neoklasikoa eta garaikidea uztartzen ditu, eta baita dantza espainiarraren eragin zuzena daukaten mugimenduak ere, batez ere flamenko estilokoak.\nMikel del Valle berak sortutako lan honen estreinaldia da, Elena Calleren dramaturgia duena. Elena Calle dantzarietako bat ere izango da. Hona beste bostak: Montaña Ciborro, Marta Otazu, Aitor Matres, Vicente Ferragud eta Raquel Linares. Jantziak diseinatzeaz Lola Domínguez arduratu da eta autore desberdinen musikak janzten du ikuskizuna, besteak beste Kepa Junkerarena eta Julio d’Escrivanena.\nMikel del Valle Bilbon jaio zen. 11 urte zituela ekin zion baleta ikasteari eta urte batzuren ondoren Madrilera bidaiatu eta dantza klasikoa eta garaikidea ikasi zituen. Hiri desberdinetan bizi izan da eta konpainia zein koreografo askorekin lan egiteko aukera izan du, bere ezagutza eta abileziaak biziki aberastuz.\n'Un Vasco en Sevilla', hiri horretan egotearen ondorioz sortu du Mikelek. Han bakarkako lan bat prestatu zuen eta 2014an koreografiarik onena eta dantzaririk onenaren sariak jaso zituen Andaluziako eta Madrileko lehiaketa koreografikoetan. Orain, Un Vasco en Sevilla zazpi dantzariek antzezteko prestatu du eta Arriaga Antzokian estreinatuko du.\nSinopsia Zertzalada erakargarriek euskal historian kokatzen dute pertsonajea.\nDenboran zehar bidaia egin eta shock kulturalaren teorietako baten aurrean kokatzen da. Biziki errotutako bi tradizio. Giro desberdinak.\nAldaketari uko egiteak energiaren kanala oztopatzen du eta berrikuntzaren aurrean jariatzeko aukerari trabak jartzen dizkio.\nOnartzeko bizitzeak, bere buruaren morroi izan nahi ez duenari askatasuna emango dio.\n9 eta 14 euro artean


'Kostako Vibes - Binomio' - Kulturklik\n"Kostako Vibes - Binomio"\nKostako Vibes - Binomio diskoa 11 abestik osatzen dute, eta rap eta reggae erritmoetan oinarritzen den bilduma da. Estilo ugariren nahasketa sumatzen den arren, gehienbat 90eko hamarkadako rap mugimenduaren soinua "reggae dub"-a eta "dancehall"-a ageri dira.\nLan honetan Gatomek 2016an atera zuen Kostako Vibes diskoaren "b" aldea edo bigarren atala atera nahi izan du, gizarte honetan ematen den binomio edo dualitateari erreferentzia eginez. Aukeratze askatasun faltsuari eta sistemak ematen dituen aukera faltsuei erreferentzia eginez, hain zuzen.\nDiskoa tristura edo iluntasunetik alaitasunerainoko bidaia dela esan daiteke; kontzientzia hartzearen puntua erakutsi nahi du. Diskoaren oinarria gizartean ematen den dualitatea dugu, amodioa vs gorrotoa, gizona vs emakumea, jainkoa vs deabrua, gizakia vs natura... Horrekin haustea da diskoan eman nahi den mezua. Hori guztia gaur egun bizi dugun errepresio eta politika bortitzen testuinguruan kokatuz eta gizakiaren argitasun eta iluntasunak erakutsiz.\n2. Fuck Them All (Drew)\n3. Dollar Black (Akaba eta Deafman Scratch)\n4. Igiri hegalak (Herbalist eta DJ Kanaky)\n5. Gure lurre (Kimo Soundz)\n6. Kolore asko\n7. Mobi mobidu\n8. Basque Raw Reggae\n9. Reggae Are Roots (Kimo Soundz)\n10. Once Again (Kimo Soundz)\n11. Beti eztanda


EH Bilduk txakur parkeak txalotu ditu. Noticias de Gipuzkoa\nEH Bilduk txakur parkeak txalotu ditu\nAstigarragako oposizioak beraiek aurkeztutako proposamena izan dela adierazi du\nAstigarraga- Txakur parkeen erabilera zehazteko, abereak eduki eta babesteko udal ordenantzaren aldaketa aho batez onartu zen martxoan. Aste honetan, Astigarragako EH Bilduk ohar bat kaleratu du non positiboki baloratzen duen herrian txakur parkeak egokitzea. Hala ere, gogorazi zuen egitasmo hau beraiek legealdi bukaeran abian jarri zutela.\nBestalde, adierazi dutenez, hamahiru alegazio aurkeztu zituen EAJren proposamena hobetzeko. “Alegazio hauek hainbat txakur jabeekin bildu ostean landutakoak izan dira”, argitu dute.\nBeraien ustez, onartu den alegazio garrantzitsuena, txakurrak libre ibiltzeko guneak egokitzearena izan da. Horretarako herrian hiru eremu aurreikusi dira: Murgia Parkea, Mundarro plaza (Arrobitxulo) eta Pagoaga kalea (Ergobiatik Oialumera doan bidegorria). Bertan, txakurrak aske ahalko dira egon 19.00etatik goizeko 10.00etara neguan eta 21.000etatik goizeko 9.00etara udaran, beti ere txakur arriskutsuak eta erasotzeagatik aurrekariak ez badituzte. Eremu hauek panel informatiboekin seinaleztatuta egon beharko dira, erabiltzaileek eta herritarren honen funtzionamendua zein den ondo jakiteko.\nGainera, Txakur parkean bi txakur edo gehiago daudenean, jabeak eremuaren barruan egon beharko dute eta txakur parkeetan gerta daitezkeen kalteak, jabeen eran-tzukizuna izango dira. - A.M.


«Momentu txarrei buelta ematean dator Ehunmilak karrerak duen xarma»\n07 uztaila, 2017 Elkarrizketa 1910\nDuela zortzi urte Jon Aizpuru (Beasain, 1988) txunditu zuen Ehunmilak lasterketak. Ordura arte, errepidean korrika ibiltzen bazen ere, 2013an Goierriko Bi Handiak (88 km) traila egitea erabaki zuen; 40. postuan bukatu zuen. 2015ean, berriz, Ehunmilak ultra trail (168 km) erronkari heldu zion, 30 orduz azpitik bukatzeko helburuarekin; 11. postuan bukatu zuen 26 ordu eta erdiko denbora eginez. 2016an, podiumeko hirugarren postua lortu zuen EHMn. Gaur, 18:00etan, Beasaingo plazan izango da, hirugarren Ehunmilak hasi eta bukatzeko prest.\nZergatik egin zitzaizun erakargarri Ehunmilak?\nLehen urtean atentzioa eman zidan lasterketak. Ikusten nuen bertan parte hartzen zutenak makina batzuk zirela, bai EHM edo G2H egiten zutenak. Goierrin boom bat egon zen eta orduan mendi lasterketetan hasi nintzen. Nahiko ibilbide xelebrea daukat, beti distantzia luzeak egin ditut eta. 2013an hasi nintzen mendi lasterketetan parte hartzen eta nire lehenengo mendi lasterketako helburua G2H izan zen. G2H prestatzeko bi karrera egin nituen.\n2015ean, berriz, Ehunmilak aukeratu zenuen.\n2014an Beasain utzi eta Australiara joan nintzen, ingelesa ikastera; 9 hilabetez egon nintzen. Aurreztu nuen diruarekin bidaiatzeko aukera izan nuen eta hiru lasterketa egin nituen: Malasian bi, bat asfaltoan eta bestea mendian; Hong Kongen beste bat 70 kilometrokoa. Beasainera itzuli eta 2015ean, nire lehenengo Ehunmilak egin nituen, inongo prestakuntza berezirik gabe. Helburua bukatzea zen; 30 orduz azpitik egiteko gaitasunik ea ba ote nuen ikusi nahi nuen; 11. iritsi nintzen, 26 ordu eta erdian egin nuen.\nJarritako erronka aise bete zenuen, beraz.\n2015ekoa bitxia izan zen: helburu bat jarri nuen, 30 ordutan egitea. Baina partzial guztiak 30 orduren azpitik zihoazenez, motibazioa goraka joan zen. Atzetik aurrera joan nintzen. Lehenengo hamarretan sartzea ere lortu nuen momentu batean. Prestakuntza ez oso metodiko batekin oso aurrean joan nintzen.\n2016an podiuma lortu zenuen.\n2016an serioago hartu nuen, prestatzaile fisiko batekin hasi nintzen. 2015ean ikusi nuen EHMn zerbait gehiago egin nahi banuen, norbaiten laguntza behar nuela. Oso lasterketa gutxi egin nituen, baina nahiko indartsu iritsi omen nintzen lasterketara eta hirugarren iritsi nintzen.\nBilakaera azkarra izan duzu.\nOso epe motzean bilakaera oso arraroa izan dut, azkenean, ez naizelako lasterketa motzetan hasi, luzeetan hasi naiz zuzenean, eta ohorezko postu horiek lortu ditut. Hala ere hirugarren postu hori, anedokta hutsa besterik ez da niretzako. Beste pertsona bat sartu balitz aurrean, podiumetik eta argazkietatik kanpo geratuko nintzateke. Gauza horiei beraien garrantzia eman behar zaie, baina ez da orain makina bat naizela. Jende asko harrituta gelditzen da nire planifikazioarekin: hiru karreretan bakarrik parte hartu dut aurten; 25 kilometroko bi lasterketa eta 50 kilometroko bat.\n«Entrenamendua aldatuta, orain ikusiko dugu egokia izan den ala ez»\n«Postuaz ez dut hitz egingo, iazko denbora hobetzea gustatuko litzaidake»\n«Jende askok uste du ni makina bat naizela, baina iruditzen zait gainbaloratua daudela, kirola eta emaitza bat lortu dutenak»\n«EHM nire etxe aurretik pasatzen den lasterketa bat, mendi lasterketak ezagutzeko aukera eman didana»\nAurten hirugarren Ehunmilak duzu.\nAurten bi planteamendu geneuzkan: beste lasterketa bat egitea, edo lasterketa berdina egitea. Lasterketa berdina egitea erabaki genuen, baina entrenamendua guztiz aldatu dugu. Entrenamenduak aldatuta, orain ikusiko dugu entrenamendu egokia izan den ala ez; hori ikusteko dago.\nZein izango duzu helburua?\nPostuaz ez dut hitz egingo; lehengo urteko denbora hobetzea gustatuko litzaidake. Posible den? Momentu honetan ez dakit, inkognita bat da. Zalantza asko dauzkat aurtengo lasterketarako. Gogo handia daukat, baina zalantzak ere handiak dira. Uste dut iaz denbora hobeago bat egiteko aukera banuela, baina ez nuen behar bezala jan eta edan. Azkenean horrek eragina edukitzen du.\nLasterketa luzeen bidea aukeratu duzu. Zein baldintza izan behar ditu korrikalariak?\nLehenengo, entrenatzeko denbora behar da. Pertsona bakoitzak entrenamendu pertsonalak eramaten ditu: batzuk tirada luzeak egiten dituzte, beste batzuk egun gehiagotan entrenatzen dute. Baina bai ala bai, denbora behar da. Ezagutza pixka bat ere bai, saltsan egon beharra daukazu: irakurri, bideoak ikusi… jendeak zein akats egiten dituen, zer jan, zer edan… Eta osagai nagusia da, benetan sinestea hor egon nahi duzula. Adibidez, EHMra joaten baldin banaiz iaz hirugarrena egin nuelako bakarrik, txakalaldi momentu batean erretiratu egingo naiz. Konbentzituta egon behar duzu, lasterketa horretan egon nahi duzula, lasterketa hori oso gogorra dela, oso gaizki pasatu behar duzula momentu batzuetan, baina momentu txar horiei buelta ematean dator Ehunmilak karrerak duen xarma.\nTxakalaldi horiei nola ematen zaie buelta? Momentu askotan bakarrik joaten zarete…\nBueno, taldeak egiten dira, batez ere gaua pasatzeko; jendeak bilatzen du gauean taldeka lana egitea. Azkenean ez da berdina frontal bat edo bi frontal, edo bi begi edo lau begi. Baina lasterketa hain luzea denez, Etzegarateraino lasterketa ez da hasten, lehiari buruz ari bagara. Burua, beraz, landuta eduki behar duzu, sufritu egin behar duzula. Nola kudeatzen den? Ditugun parajeez gozatzen, gerturatzen den jende horien animoak baloratzen, jana eta edana gozatzen, eta zure buruari esanez, hor egon nahi duzula.\nZeri diozu beldurrik handiena?\nHasteko, eguraldiari. Eta bestetik, ikustea nire burua ez dagoela lehengo urteko maila berdinean. Horrek beldurra ematen dit.\nIaz hirugarren postua lortuta, presioa sentituko duzu?\nJende askok uste du ni makina bat naizela, baina iruditzen zait gainbaloratua daudela, kirola eta emaitza bat lortu dutenak. Nik behin bakarrik lortu dut podiuma. Presioa jendeak ez dit eragiten; nigan daukat presioa. Nola kudeatu, adibidez, Azpeitian ordubete atzerago baldin banoa. Erabaki bat hartu nuen, entrenatzeko metodologia aldatu dut, nire erabakia izan da. Beldurra diot, ikustea ez nagoela horren ondo. Gustatuko litzaidake, hori horrela baldin bada, gai izatea buelta emateko eta lasterketa bukatzeko.\nEhunmilak irabazteko, ibilbidea ezagutu egin behar dela esaten dute antolatzaileek.\nBai, eta nik berretsi egiten dut hori. Aizkorriren ondoren, Andraitz datorrela, aldapa behera gogorra gero, Zeraineraino iristea zenbat kostatzen den… Lierni berriz igo, Española… hori jakiteak laguntzen du.\nRaidlight izena daraman elastikoa jantziko duzu aurten.\nBai, bera da nire babeslea. Facebooken jarri zuten iragarkia, bere kasa ibiltzen diren korrikalariak babestu nahi zituela esanez. Curriculuma bidali nien eta aukeratu egin ninduten. Oso pozik nago. Ekipajea guztia eman didate, ez didate ezer ere eskatzen.\nZer da Ehunmilak zuretzat?\nNire etxe aurretik pasatzen den lasterketa bat, mendi lasterketak ezagutzeko aukera eman didana, kirola egitera bultzatzen nauen lasterketa bat, jendea ezagutzeko aukera eman didana, eta nire gorputzaren muga batzuk ezagutzeko aukera ematen didana; benetan landuz gero, emaitzak lortzen direla ikusteko. Daukan polita da, oso epe motzean emaitzak ikus daitezkeela: sei hilabeteko entrenamendua eta 48ko lana. Saria hor dago.\nAskorentzat, astakeria bat da.\nAstakeria bat da. Fisikoki hustuta uzten zaitu; artikulazio aldetik ere bai. Baina nire ustez, aberasgarria den zerbait ere bada, ekonomikoki ona delako: turismoa sustatzen da, kirol dendak hor daude, kirol medikuak hor daude, prestatzaileak hor daude, komunikabideak, tabernak…\n244. zenbakia [pdf] »


Elhuyar, emakume zientzialarien bidelagun • ZUZEU\nEmakumeak zientzian bidea egiten horma-irudia “Emakumeak zientzian” karta-jokoan oinarrituta, horma-irudi bat sortu eta ikastetxeetan banatu dugu, Emakunderen laguntzarekin. Helburua: zientzia-arlo guztietan aitzindari izan diren emakumeak ezagutaraztea gaztetxoei, eta hurrengoak eurak izan daitezkeela erakustea.\nElhuyar aldizkariaren “Ekinean atala”. Gertuko ereduak eskaintzeko asmoz, hilero emakume ikertzaile gazte bat elkarrizketatzen du Elhuyar aldizkariak, “Ekinean” atalean.\nBide batez, martxoaren 11n, emakumeak eta zientzia ardatz izango dituen Teknopolis saio berezia ikustera gonbidatzen zaituztegu: ETB1n, 13:30ean.\nEmakumeak Zientzian, zientzia eta teknologia, Zientzia-hezkuntza


Euskararen legea, Joxe Manuel Odriozola, eta Guggenheimeko akordioa; biharko Argian - Arrosa\nAsteazkenero ohi dugunez, aste honetako Argia aldizkariaren alea aurreratu dugu Estitxu Eizagirre zuzendariarekin. Euskararen legeak dituen hutsuneez eta Carlos Urquijo Espainiako Gobernuaren Araba, Bizkai eta Gipuzkoako ordezkariaren jarreraz egin duten erreportajea; Joxe Manuel Odriozolari egindako elkarrizketa; zein Bilboko Guggenheim museoko akordio berriaren ingurukoak aurreratu dizkigu.\nPosted in ZebrabideaTagged #akordio #aldizkari #argia #astekari #aurrerapen #carlos urquijo #estitxu eizagirre #euskararen lege #guggenheim #joxe manuel odriozola\nEGUNEKO ADIERAZPENAK: 'Pertsona naiz, ez transexuala' hitzaldiaren ingurukoak


Ceni m'est pas une blog\nZORIONAK, Mrs INDARTSU\nPosted by hitz setatuak in Uncategorized.\tIruzkin 1\nEz zaitut tristetu nahi. Alaitu egin nahi zaitut. Ez arduratu, ez da epaitegiko salaketa. Sentimenduen salaketa soil bat da.\nEz neban pentsatu, uste horren indartsua zinenik. Bizitzak, pasadizoek, bizipenek indartu egiten omen gaituzte, pertsona hobeago bilakatu. Esamoldea argi geratu zait zurekin, zu baitzara horren adibiderik garbiena. Bai, ahots mehe horren atzean gordetzen dena, itsasoaren urdinean galtzen diren olatuen begiak dituena, gorderik duen irribarre polit hori duena, bere pentsaerak lau haizeetara zabaldu ordez bihotzean gordetzen dituena. Bai, zu.\nIndartsua, oso. Horrela definituko nizuke. Zuretzat hitz egokia dela uste dut. Bizitzako trantzeek, gizarte hau kruel bilakatu dezakete. Pisuzko arrazoia behinbat, badu. Eta ez bakarra gainera. Kalera irten, kaleak beltz dirudite askotan. Ilunak. Ez ditut gizarte honetako pertsona guztiak juzgatu nahi, ez da hori nire intentzioa, baina bai, gizartea orokorrean. Lotsagarria da kale koloredunek txuri beltz itsura hartzea pertsona batzuen erruz. Gaizki ari naiz, pertsona izena ez baitute merezi. Baina tira, hitz hauekin ez dut gizarte hau eta honen filosofia aldatuko. Demokrazia honetan, demokrazia gutxi ikusten dut nik. Dirudienez, pertsona askok ez dute nire iritzia konpartitzen. Nire asmoa une honetan ez da Anarkismoa, komunismoa edota benetazko demokrazia boterean ipintzea. Pertsona horien filosofia aldatzea. Nire asmoa, zu zarenaz bene-benetan ohartzea da. Behintzat, nik zarena uste dudanaz ohartzea.\nBegi urdin horien atzean izkutatzen zarela esan dut. Izkutaketa jolasa egiten badugu zelan? Gorde egin zara, ihes egin duzu, eta helmugara ailegatu zara. Irabazi egin duzu. Gorde egin zara, gorde behar zenuenean; ihes, ihes egin behar zenuenean eta horrela, unean unekoa egiten, garaipenera ailegatuz. Zoriondu egin nahi zaitut, harrigarria baita zein hona zaren jolas honetan.\nBihotzak ohiartzuna izan behar du. Milaka sentimendu, sentsazio, emozio. Ez nator giltza bategaz, ireki eta oro atera nahian. Giltza zuk duzu, nahi duzunean ireki eta ixteko. Behin edo behin, pentsatzen jarri eta jakin nahi izan dut bihotz horren barnean zer dagoen, giltzagaz ireki eta ezagutu. Ezagutu, ez nabilela oker. Ziurrak direla nire sentimenduak eta jada, garaipenaren txapela buruan daukazula. Ipinia. Txapeldun bat baitzara.\nZure sentimenduek oker nabilela esaten badute, iritziz aldatzea nahi dut. Bai, zure sentimenduek iritziz aldatzea. Agian ez zara ohartu, baina indartsua zara. Indartsuenetan indartsuena. Akaso, askotxo esatea da. Apika, ez. Lerro hauek idazten ari naizen bitartean hori pentsatzen dut, bizitzako trantze horrek ez dizula irabazi, zu izan zarela garaile.\nBeraz, zoriondu besterik ezin zaitut egin.\nUlertu, aditu, entenditu\nItxura naturalaren aurka. Ispiluaren aurrean. Azal ilunagoa, begi margotuak, ezpain koloredunak. Zergatik tratatzen dut aurpegia margolana izango balitz bezala? Ez naiz Dali.\nPosted by hitz setatuak in Uncategorized.\tUtzi erantzun bat\nZe erantzunen bila nabil ispiluaren aurrean?\nPosted by hitz setatuak in Uncategorized.\t2 iruzkin\nGizartea ez da errudun. Erruduna norbera da. Nahia, desioa? Nik, pertsonalitate falta deituko nioke. Uko egitea, gustokoa izateko. Antzezlan bilakatzen da honela mundua. Antzezle asko, gehiegi agian. Antzelanetik at, jende gutxi.\nAntzezlan guztiak bezala, hau ere amaituko da. Itxiko da teloia. Argiak piztuko dira eta bakoitzak, egokitzen zaion papera antzeztuko du. Bakoitzaren antzezlanaren papera, ez estereotipo honek sortutako antzezlanarena.\nEz al da ba egokiagoa zure izaerari uko ez egitea?\nLogelak nortasuna galdu zuen. Nik galdu nuen moduan, zuk zeurea galdu zenuen moduan. Nortasuna ez zuen ezerk, inork. Arima galduen moduan sentitzen nintzen. Urrun baina gertu, hotz baina bero, ilun baina argi, lasai baina dardarka. Nire sentimenduek soilik zuten nortasuna. Logelak nortasuna aurkitu zuen unean, sentimenduek galdu zuten.\nHanka sartuko dudan beldur. Beldur hitz hauek irakurriko dituzun.\nOrduan zergatik idazten dut?\nCeni m’est pas une blog\nErrealitatea. Zer da errealitatea? Ikusten duguna, entzuten duguna, ukitzen duguna. Hori al da errealitatea? Mugatua da ala mugagabea? Subjektiboa ala objektiboa? Zenbat galdera eta erantzunak, zenbat erantzun?\nErantzunik ez dut. Kezkak, dudak, zalantzak bai ordea. Finean, pentsamenduak. Errealitatea, ustez, ikusten, entzuten eta ukitzen duguna da. Zentzuek beraien papera omen dute bizitzaren antzezlan honetan. Antzezlana. Honela irudikatu dut mundua eta bloga.\nAntzezlana, ustez errealitatea zen ia oro dudan jartzen baitut. Duda-muda honetatik hitz egitea ez da batere erraza. Beraz, hobe, pentsatzen dudana margozten badut. Margotzeak ez dit hitza ezabatuko, nire tokia izango baitut, nire enurak islatzeko gunea. Baina ziurra ez dut ezer esan eta ez dut esango, ez ditut galderen erantzunak aurkituko. Ez dut frogarik. Pentsamenduak ditut, nahikoa, galderen erantzunen bidea asteko.\nRenéren margonala begiratzen dut. Eta hori ez da errealitatea? Zentzuen papera beraz ez da fidagarria. Maltzurrak dira antzezlan honetan, gezurtiak. Egia nork dio? Ikusmenak? Ez, ikusmena ere gezurtia da. Batzuetan, errealitatea ikusten baitugu, baina dirudienez, beste batzuetan ez. René zer pentsatu zenuen, zergatik idatzi zenuen hori?\nMargolana begiratzen jarraitzen dut, pentsatzen. Pipa bat da. Aitonak izaten zuen piparen modukoa. Pipa hau berezia da, ez baita errealitatea. Margolan bitxia. Agian, margolan guztiak dira ezohikoak. Eta blogak? Ezohikoak dira? Ez dira errealitatea? Gainera margolaria gizakia da eta gizaki orok bezala pentsamenduak ditu, kezkak eta dudak ere. Sentimendu hauek eragina dute margolanetan, antzezlan propio sortuz. Beraz, errealitatea bere erara margotzen du. Ni margolaria ez naiz, blogean idazten dut, ez dut margotzen. BAina, blogean marrazten dudan gizakia izanik. Nik ere maskara bat du, subjetibotasuna adieraziz. Nahi dudan hori, azalduz, erakutsiz. Antzezlan guztien atzean dago nire benetazko izaera.\nAntzezlana amaitu da, nirea behintzat. Egunen batean galderen erantzuna aurkituko dut, dugu edo duzu. Agian, beharbada, akasko, apika hau ez da blog bat. Nork daki?\nJon Harispe(e)k Ulertu, aditu, entenditu bidalketan\ngezurrak(e)k ZORIONAK, Mrs INDARTSU bidalketan\nhitz setatuak(e)k Estereotipoa bidalketan\nLeirus(e)k Maite zaitut bidalketan\nsekond(e)k Estereotipoa bidalketan


Historia ala istorioa? (+ CD)\nLiburu honetan, idazleak historiako gertakizun beraren bi bertsio planteatuko dizkigu eta irakurleak antzeman beharko dio bietako zein den egia eta zein ez, non dagoen historia eta non istorioa.\nBehin batean: Euskal Herriko ipuinak\nIpuin-bilduma honetan Euskal Herriko zortzi ipuin tradizional moldatu ditu Xabier Monasteriok. Eta guztietan, batez ere, nekazari-giroa da nagusi. Liburua Erroa argitaletxeak euskara errazean duen Zirimiri bildumakoa da.\nKuadrillak betiko dira?\nNegar egiteko, arazoak kontatu eta konpontzen laguntzeko, aholkua eskatzeko… Horretarako, eta beste hainbat gauzatarako ditugu lagunak. Euskal Herrian, ‘betiko lagun-taldeari' kuadrilla deitzen diogu. Nolakoa da zure kuadrilla?\nHil ondoren, lurperatu ala erre?\nDuela urte gutxira arte gure artean aukera bakarra zegoen, baina baina azken urteetan gauzak aldatzen ari dira.\nZirkuko bizimodua. Horrela biziko zinateke?\nGehienoi ez zaigu gustatzen bizimodu hori, baina zerbait izango du batzuk horrela harrapatzen dituenean.